Παιδιά μαχητές αγωνίζονται για παιδιά ΜΑΧΗΤΕΣ ΖΩΗΣ!!!\nΠαιδιά μαχητές αγωνίζονται για παιδιά ΜΑΧΗΤΕΣ ΖΩΗΣ!!! * Μία μέρα ΜΟΝΟ! Αύριο, Πέμπτη 15 Ιουνίου, από τις 12:00 έως τις 20:00, το Make-A-Wish (Κάνε-Μια-Ευχή Ελλάδος) διεξάγει σε συνεργασία με την Ακαδημία στίβου Atfa Academy και το Adventure Park στη Μαλακάσα, αθλητικές δραστηριότητες για παιδιά, με τη φιλική συμμετοχή και την έμπνευση του Panos Argianidis(πρώην παίχτη Survivor). Με την υποστήριξη των Avis…\nΤο iSOUL Yoga στηρίζει το Κάνε-Μια-Ευχή Ελλάδος\nΑύριο Σάββατο 6 Μαΐου, τα μαθήματα στο iSOUL Yoga από τις 10.00 έως τις 19.00, θα είναι αφιερωμένα στο Make-A-Wish Greece (Κάνε-Μια-Ευχή Ελλάδος).\n“Εταιρική Υπευθυνότητα: Συνέργια για τη Συνέχεια”\nΘα μιλήσει η Σάντρα Ζαφειρακοπούλου, διευθύντρια του Οργανισμού μας σε μία πολύ ενδιαφέρουσα συζήτηση.\nΠαγκόσμια Ημέρα Ευχής:Ένα φωτεινό μήνυμα Χαράς, Δύναμης και Ελπίδας έστειλε ο «Mπλε» περίπατος αγάπης του Kάνε-Μια-Ευχή Ελλάδος, σε όλον τον κόσμο! Ο φιλανθρωπικός οργανισμός Make-A-Wish (Κάνε-Μια-Ευχή Ελλάδος) γιόρτασε την Παγκόσμια Ημέρα Ευχής την Παρασκευή 28 Απριλίου στέλνοντας ένα μήνυμα Χαράς, Δύναμης και Ελπίδας διοργανώνοντας για τρίτη συνεχή χρονιά τον Περίπατο Ευχών, στους δρόμους της Αθήνας, με τη συμμετοχή πλήθους κόσμου! Φίλοι, εθελοντές και υποστηρικτές του…\nΤην Κυριακή 2 Απριλίου 2017 πραγματοποιήθηκε ο 12ος Διεθνής Μαραθώνιος «Μέγας Αλέξανδρος» της Θεσσαλονίκης. Το Make-A-Wish (Κάνε-Μια-Ευχή Ελλάδος) συμμετείχε ως ένας από τους συνεργαζόμενους φορείς Κοινωνικής Ευθύνης της διοργάνωσης. Οι συνολικά 275 συμμετοχές εκτός από ατομικές ήταν και σε ένα μεγάλο βαθμό εταιρικές, γεγονός που αποδεικνύει τη μεγάλη στήριξη που μας δείχνουν κάποιες εταιρείες της Θεσσαλονίκης.


Τα «κουρέλια» τραγουδάνε ακόμα - TitormosNet\nΤα «κουρέλια» τραγουδάνε ακόμα\nΟ Κωνσταντίνος Ρίγκος γράφει για τον Παναιτωλικό που επιτέλους έκαμε το χρέος του, που «έβγαλε» ψυχή και που έκανε πράξη το μότο της ομώνυμης ταινίας «Τα κουρέλια τραγουδάνε ακόμα».\nΔύσκολα θα μπορέσει εύκολα να συνειδητοποιήσει το πώς ο Παναιτωλικός πήρε απόψε τη νίκη απέναντι στον Παναθηναϊκό.\nΗ ίδια διπρόσωπη ομάδα, στο ίδιο γήπεδο που προ ημερών είχε «πατήσει» τον ΠΑΣ στο πρώτο μέρος και πού κατέρρευσε στο δεύτερο, πήρε ίσως αυτό που στερήθηκε σε άλλα ματς της σεζόν.\nΕίχε ψυχή νικητή\nΟ Παναιτωλικός δικαιούταν τη σημερινή νίκη. Όχι γιατί ήταν καλύτερος, διότι απλούστατα δεν ήταν. Μα γιατί την ήθελε περισσότερο. Γιατί αποτύπωσε στο γήπεδο ψυχή και θέληση που του έλειπαν από παιχνίδια όπως αυτό με τον ΠΑΣ, τον Ατρόμητο, τον Απόλλωνα κ.α.\nΤο σύνολο του Δέλλα στο πρώτο ημίχρονο ήταν εξαιρετικό. Σωστά «διαβασμένο», πέτυχε το γρήγορο γκολ, εξουδετέρωσε τον προβληματικό άξονα του Παναθηναϊκού και πέταξε εκτός αγώνα τον Βιγιαφάνιες.\nΟ Εντινγκά ήταν πρώτος σε κάθε μονομαχία, ο Ντίαζ ήταν παντού στο γήπεδο, Τσότσαλιτς και Βάντερσον συνέχισαν από το «Βικελίδης», τα μπακ μετρημένα και εργατικά, ο Ταχάρ «σκύλος», Αριγίμπι και Καρέλης να τρέχουν παντού. Μέχρι και ο Ντάλσιο είχε σταθερότητα. Επαγγελματική δουλειά στα πρώτα 45’…\n«Καμπάνα» η εικόνα του δευτέρου\n…αλλά κατάρρευση στην επανάληψη. Η νίκη ήρθε και για αυτό μιλάμε με άλλα σταθμά. Δεν πρέπει να αναιρέσουμε ότι ο Παναθηναϊκός, δίχως να είναι η τόσο ποιοτική ομάδα σφυροκόπησε τον Παναιτωλικό και δεν μπόρεσε να σκοράρει ελέω ενός, κατά κύριο λόγο.\nΟ Μελίσσας ανέλαβε δράση, δείχνοντας ότι δικαιωματικά του ανήκει μία ευκαιρία. Αμφότεροι οι τερματοφύλακες της ομάδας φέτος κάνουν υπερπροσπάθεια, οφείλουμε να το αναγνωρίσουμε. Ο Νίκος ήταν συγκλονιστικός.\nΕκεί που στο «Ούτος Άλλος Ηρακλής» της ανάλυσης τη θέση του MVP είχε «καπαρώσει» ο Εντινγκά, οι αλλαγές ήταν απαραίτητες. Κρίμα για τον 32χρονο χαφ, όχι άδικο όμως.\nΣε κάθε περίπτωση το γεγονός δεν αλλάζει: Η ομάδα δεν δείχνει διάρκεια και στο Αλκαζάρ απαιτείται να την έχει. Τα δεδομένα είναι πλέον τέτοια που με θετικό αποτέλεσμα στη Θεσσαλία ο Παναιτωλικός θα μπορεί να ορίζει τη μοίρα του.\nΕφαλτήριο για ανάλογη συνέχεια\nΗ νίκη απέναντι στον Παναθηναϊκό έρχεται ως συνέχεια της ισοπαλίας με τον Άρη και αποτελεί ισχυρότατη «δόση» ψυχολογίας. Ο Δέλλας οφείλει να βελτιώσει όσα παρουσιάζει η ομάδα του μετά την ανάπαυλα και να δώσει συνέχεια στα θετικά αποτελέσματα.\nΑπαιτείται να αξιολογήσει εμφανίσεις (φερ’ ειπείν αυτές του Μελίσσα και του Ντάλσιο) και να πράξει αναλόγως. Έχουμε ξαναπεί ότι τα λάθη δε συγχωρούνται όσο βαδίζουμε στο τέλος του πρωταθλήματος. Σήμερα ο Παναιτωλικός ήταν ικανός και τυχερός. Στη Λάρισα πρέπει να σταθεί ακόμη καλύτερα. Οι περιστάσεις και ο πήχης είναι πιο ψηλά.\nΟ Παναιτωλικός βρέθηκε στον πάτο. Θα κρατηθεί. Με τέτοια θέληση και τέτοια ψυχή, θα κρατηθεί. «Τα κουρέλια τραγουδάνε ακόμα».\nΥ.Γ: Να σταθούμε στην αφιέρωση του Δέλλα από μεριάς Παναιτωλικού και στο γεγονός ότι η θλιβερή είδηση του θανάτου του Γιώργου Σταθόπουλου έδωσε σε όλους μας θαρρώ ένα παραπάνω σκίρτημα ικανοποίησης με το σφύριγμα της λήξης. Αυτή η νίκη είναι δική του. Είμαι σίγουρος ότι την είδε και την πανηγύρισε από εκεί ψηλά.\n23 Φεβρουαρίου 2021 στις 09:30\nΚΑΛΗΜΕΡΑ ΠΑΙΔΙΑ.Ε ,ΟΧΙ ΚΑΙ ΚΟΥΡΕΛΙΑ Ο ΠΑΝΑΙΤΛΙΚΟΣ ΜΑΣ !!!!!!!!!!!ΜΑΣ ΠΛΗΓΩΝΕΤΕ ΜΕ ΑΥΤΟΥΣ ΤΟΥΣ ΧΑΡΑΚΤΗΡΙΣΜΟΥΣ ΟΛΟΥΣ ΕΜΑΣ ΠΟΥ ΑΓΑΠΑΜΕ ΤΗΝ ΟΜΑΔΑ ΜΑΣ.ΠΑΡΑΚΑΛΩ ΝΑ ΕΙΣΤΕ ΠΕΡΙΣΣΟΤΕΡΟ ΠΡΟΣΕΚΤΙΚΟΙ ΣΤΙΣ ΕΚΦΡΑΣΕΙΣ ΣΑΣ !!!!!\n23 Φεβρουαρίου 2021 στις 09:33\nΚαλή σας ημέρα. Μεταφορική είναι η χρήση της λέξης, διαβάζοντας το άρθρο προσεκτικά είναι σαφής ο τρόπος με τον οποίο αποτυπώνεται.\n23 Φεβρουαρίου 2021 στις 15:41\nΣημαντική νίκη για την ομάδα μας.Να συνεχίσει έτσι,να ψάχνει ακόμα και το λιγότερο(αποτέλεσμα).Στο παιγνίδι με τη Λάρισα “απαγορεύεται”η ήττα.Σημ.Έστειλα ένα μήνυμα χτες βράδυ.Μάλλον κάτι δεν πήγε καλά.Δεν πειράζει.Προχωράμε με αισιοδοξία για το καλύτερο.


«Το σίριαλ ήταν να προβληθεί στο Open…»\nΤρίτη 23 Ιουλίου 2019 16:16\nΜε αφορμή τον πρωταγωνιστικό της ρόλο στη σειρά του ΑΝΤ1, η Ελισάβετ Μουτάφη, άνοιξε τα χαρτιά της, στο περιοδικό tv kous kous και στην Κατερίνα Θεοδωροπούλου και αποκάλυψε τα νέα της επαγγελματικά σχεδία.\nΣυμμετέχω σε μία εξαιρετική σειρά που λέγεται το «Μυστικό της πεταλούδας». Το σίριαλ ήταν να προβληθεί στο Open, είχε συμφωνηθεί, ωστόσο άλλαξαν οι ιθύνοντες και έχουν παγώσει τα πάντα. Τώρα, έχει παγώσει όλη η μυθοπλασία και είμαστε σε συζητήσεις για να δούμε τι θα γίνει. Θεατρικά δεν έχω ακόμη κάτι ανακοινώσιμο.


Στουρνάρας: Αισχρές συκοφαντίες όσα λένε οι μάρτυρες [Βίντεο] | in.gr\nΑποδόμησε μία-μία τις «κατηγορίες»\n21 Φεβρουαρίου 2018, 14:08\nΑπέκρουσε μία – μία τις κατηγορίες που προσάπτουν οι προστατευόμενοι\nμάρτυρες κατά της συζύγου του και της εταιρείας της, μιλώντας από το\nβήμα της Βουλής, ο Διοικητής της Τράπεζας της Ελλάδας Γιάννης\nΣτουρνάρας. Αναφερόμενος στις καταγγελίες προς το πρόσωπό του, τις\nχαρακτήρισε αισχρές, και ζήτησε να προχωρήσει η προανακριτική επιτροπή\nώστε να μη μείνουν αιωρούμενες.\n\tΙούλιος 2013: Την «Εκστρατεία ενημέρωσης του Εθνικού Οργανισμού Φαρμάκων για την πρόληψη της πολυφαρμακίας» ανέλαβε η εταιρεία της συζύγου μου μαζί με μια άλλη εταιρία μετά από διεθνή διαγωνισμό που κατακυρώθηκε την άνοιξη του 2012, προτού καν εγώ γίνω υπουργός. Και όμως γράφτηκε τότε: «Η σύζυγος Στουρνάρα έχει τον τρόπο της…». Το προφανές για τους συκοφάντες είναι ότι πήρε το έργο επειδή ήμουν υπουργός. Στην πραγματικότητα για το έργο αυτό είχαν δώσει τη χαμηλότερη τιμή… Για μήνες όμως αναπαράγονταν αυτά τα δημοσιεύματα..\n\tΔεκέμβριος 2015: Εκστρατεία ενημέρωσης για τον καρκίνο. Τίτλος εντύπου: «Βάφτισαν τον καρκίνο μολυσματικό για να πάρει εκατομμύρια η οικογένεια Στουρνάρα». Ποιος είναι ο στόχος; Ο Γιάννης Στουρνάρας. Ήταν έργο συγχρηματοδοτούμενο, ΕΣΠΑ, διάρκειας δύο ετών. Κατακυρώθηκε σε ένωση δυο εταιρειών, στην οποία συμμετείχε η εταιρεία της συζύγου μου, μετά από διεθνή διαγωνισμό τον Οκτώβριο του 2010. Παραδόθηκε τον Ιανουάριο του 2013, αποπληρώθηκε το Ιούνιο του 2013, ελέγχθηκε με επιτόπια επαλήθευση το 2014 από τη Διαχειριστική Αρχή. Και όμως εκατοντάδες δυσφημιστικά άρθρα γράφτηκαν και αναπαράχθηκαν και ακόμη αναπαράγονται.\n\tΣεπτέμβριος 2016: Εισβολή της Οικονομικής Αστυνομίας στα γραφεία της εταιρείας MINDWORK στις 15 Σεπτεμβρίου 2016, την ημέρα που η Τράπεζα της Ελλάδος θα αποφάσιζε, όπως και έκανε, την αλλαγή του Διοικητικού Συμβουλίου μιας τράπεζας για λόγους καταλληλότητας (Fit & Proper). Προέβησαν σε παράνομη έρευνα και κατάσχεση βιβλίων και στοιχείων, καθώς και ολοκλήρου του ηλεκτρονικού αρχείου των οικονομικών στοιχείων της επιχείρησης.\n\tΟυδέποτε η MINDWORK έλαβε υψηλότερες αμοιβές από τις δέουσες, σύμφωνα με την αγορά στο πλαίσιο του τομέα δραστηριότητάς της. Τις υπηρεσίες της MINDWORK στα συνέδριά της αγόρασαν και άλλες εταιρείες. Όλες οι εταιρείες πλήρωναν τις ίδιες τιμές με τη Novartis. Υπάρχουν συμβάσεις, παραδοτέα, εντολές αγοράς, όλες οι πληρωμές γίνονται μέσω τραπέζης. Οι χορηγίες της Novartis στα συνέδρια της MINDWORK δεν διαφέρουν από τις χορηγίες άλλων εταιρειών. Η Novartis είναι μία από τις 100 μεγάλες εταιρείες πελάτες της MINDWORK.\n\tΣτα 10 χρόνια λειτουργίας της MINDWORK ελάχιστη είναι η συμμετοχή της Novartis στον κύκλο εργασιών της και ανέρχεται στο 3,62%. Αυτό αποδεικνύει ότι η Novartis είχε πολύ μικρή σημασία για το οικονομικό αποτέλεσμα της MINDWORK.\n\tΣημειώστε ότι για την επίμαχη περίοδο Ιούλιος 2012- Ιούνιος 2014 που ήμουν Υπουργός Οικονομικών, οι χορηγίες της Novartis στα συνέδρια MINDWORK αποτελούν μόνο το 2,3% του κύκλου εργασιών της, ποσοστό μικρότερο από το 3,62% που είναι για όλη την περίοδο 2009-2017.\n\tΟι συνολικές αμοιβές της MINDWORK για υπηρεσίες προς τη Novartis την περίοδο 2010-2015 κατά βάση μειώνονται. Δεν αυξάνονται.\n\tΑξίζει να σημειωθεί ότι η μεγαλύτερη συμμετοχή της Novartis στη MINDWORK έχει καταγραφεί το 2010, δηλαδή πολύ πριν από την περίοδο της υπουργίας μου (Ιούλιος 2012-Ιούνιος 2014).\n\tΟ ειδικότερος τζίρος της MINDWORK από χορηγίες της Novartis στα 16 συνέδρια που συνολικά συμμετείχε από το 2009 έως σήμερα, είναι 155.085ευρώ (μέση δαπάνη ανά συνέδριο 9.693ευρώ). Σημειώστε, κυρίες και κύριοι Βουλευτές, ότι αυτός είναι τζίρος, δεν είναι αμοιβή. Από τον τζίρο πληρώνονται τα κόστη τρίτων (ξενοδοχεία, επισιτιστικά, εκτυπώσεις κτλ), τα οποία κατά μέσο όρο ανέρχονται σε 60 με 65 τοις εκατό του τζίρου, και αφαιρούνται για να προσδιοριστεί το μικτό κέρδος της εταιρείας. Από το μικτό κέρδος αφαιρούνται τα λειτουργικά έξοδα της εταιρείας (μισθοί, ενοίκια, ασφαλιστικές εισφορές, συντηρήσεις κλπ) για να προσδιοριστεί το καθαρό κέρδος προ φόρων. Κατόπιν αφαιρούνται οι φόροι επί των κερδών για να προσδιοριστεί το καθαρό κέρδος, μετά την πληρωμή των φόρων.\n\tΣτην Ελλάδα με βάση τα δημοσιευμένα στοιχεία του ΕΟΦ για το έτος 2016 οργανώνονται στην επικράτεια κάθε χρόνο περισσότερα από 1700 ιατρικά/φαρμακευτικά συνέδρια και εκδηλώσεις συνολικού ύψους περίπου 33,5 εκατομμυρίων ευρώ. Η MINDWORK οργανώνει στην Ελλάδα πολύ λίγα συνέδρια κάθε χρόνο από το σύνολο των 1700 της χώρας, περίπου 3 τοις χιλίοις.\n\tΗ Novartis στα 33,5 εκατομμύρια της αγοράς συμμετέχει με 2,5 εκατομμύρια ευρώ. Δηλαδή, σε εννέα χρόνια η Novartis ξόδεψε 22,5 εκατομμύρια ευρώ σε συνέδρια, ενώ 7 τοις χιλίοις από τον συνολικό προϋπολογισμό της Novartis ήταν οι χορηγίες της σε 16 συνέδρια της MINDWORK (155.085 ευρώ σε σύνολο 22,5 εκατομμύρια ευρώ)\n\tΌσον αφορά την εκδήλωση για δημοσιογράφους, στην οποία αναφέρθηκα προηγουμένως, πρόκειται για εκπαιδευτική εκδήλωση που η MINDWORK διοργάνωσε για τη Novartis στις 8.7.2013, στον Πόρο. Η MINDWORK τιμολόγησε συνολικά 20.090 ευρώ. Από αυτά, τα κόστη τρίτων ανήλθαν σε 14.909,20 ευρώ και το μικτό κέρδος της MINDWORK ήταν 5.181ευρώ.\n–\tΌχι λοιπόν αποσβεστική προθεσμία.\n–\tΌχι πρόταση για μη δίωξη λόγω αποσβεστικής προθεσμίας, που υποκρύπτει τη μικρόψυχη σκοπιμότητα να διατηρηθεί δραστικό το φαρμάκι της συκοφαντίας, χωρίς το αντίδοτο της υπεράσπισης .\n–\tΣυγκρότηση της Επιτροπής που ορίζει το Σύνταγμα, σήμερα, προκειμένου να εξετάσει άμεσα όλες τις κατηγορίες, οι οποίες για όσο χρόνο παραμένουν χωρίς απόδειξη, συνιστούν συκοφαντίες.\nMedia Στα «ΝΕΑ» της Τετάρτης: Αυτός οργάνωσε όλο το σχέδιο... 34 λεπτά πριν


«Αφεντικό» στη Γερμανία οι Βαυαροί! (Άλμπα-Μπάγερν 69-82) | SPORTS ROOM\nΑρχική Μπάσκετ Ευρωλίγκα «Αφεντικό» στη Γερμανία οι Βαυαροί! (Άλμπα-Μπάγερν 69-82)\nΣτο μεγάλο ντέρμπι της Γερμανίας στην 7η αγωνιστικής της Euroleague, η Μπάγερν Μονάχου κατάφερε να περάσει από την έδρα της Άλμπα Βερολίνου, κλείνοντας με 2/2 την «διαβολοβδομάδα».\nΜε το πόδι στο… γκάζι είναι το σύνολο του Αντρέα Τρινκιέρι. Μετά το αρχικό κακό ξεκίνημα (0-4), η Μπάγερν βρίσκει τους ρυθμούς της και με την νίκη επί της Άλμπα και το 2/2 σε αυτή τη διαβολοβδομάδα ανέβηκε στο 3-4. Από την άλλη, η ομάδα του Ίσραελ Γκονζάλες υποχώρησε στο 2-5.\nΟ Νταρούν Χίλιαρντ ήταν ο μεγάλος πρωταγωνιστής των νιλητών με 25 πόντους και 6 ριμπάουντ, για να τον ακολουθήσουν οι Οθέλο Χάντερ (13π., 8ρ.) και Νικ Ουίλερ – Μπαμπ (16π. και κρίσιμα καλάθια στο φινάλε). Στην αντίπερα όχθη, ο Μαοντό Λο ήταν συγκλονιστικός (23π. και ρεκόρ καριέρας), ενώ ο Τζέιλεν Σμιθ τελείωσε το ματς με 0/4 δίποντα και 7 λάθη.\nΎστερα από ένα μουδιασμένο ξεκίνημα (9-4 στο 5′), η Μπάγερν βρήκε ρυθμό και πέρασε μπροστά (18-19 στο 10′) με 6π. του Νταρούν Χίλιαρντ. Οι φιλοξενούμενοι πήγαιναν το παιχνίδι εκεί που ήθελαν, δηλαδή σε χαμηλό τέμπο και έβαζαν… χαλινάρι στην Άλμπα (26-28 στο 15′), σε ένα οριακό ματς (36-37 ημίχρονο). Στο 20′ οι πρωταγωνιστές των δύο ομάδων ήταν ο Μαοντό Λο (10π.) και ο Οθέλο Χάντερ (11π., 6ρ.).\nΣτην επανάληψη ο «μπόμπερ» Χίλιαρντ πήρε… μπρος και με 11π. σε 5′ έστειλε την ομάδα του κόουτς Τρινκιέρι στο +7 (46-53). Όμως, οι μαχητικοί γηπεδούχοι αντέδρασαν και μάζεψαν γρήγορα την απόσταση με το δίδυμο Λουκ Σίκμα – Λουίς Ολίντε. Το 55-57 του 30′ διαμορφώθηκε από 2/2 βολές του Χίλιαρντ, που σε εκείνο το σημείο μετρούσε 21 πόντους.\nΤο χαμηλό τέμπο συνεχίστηκε και στο τελευταίο δεκάλεπτο με τους δύο αντιπάλους να δίνουν έμφαση στην άμυνα και τον Λο να κρατάει «ζωντανή» την Άλμπα με συγκλονιστική εμφάνιση (62-64 στο 36′). Όσο καλός ήταν ο Λο, τόσο… μοιραίος ήταν ο Τζέιλεν Σμιθ, που με το 7ο (!) λάθος του στο 37′ έδωσε την ευκαιρία στους Βαυαρούς να πάρουν διαφορά ασφαλείας (62-68 με τον Νικ Ουίλερ – Μπαμπ). Ένα λεπτό αργότερα ο Κόρεϊ Ουόλντεν ευστόχησε σε ένα μεγάλο τρίποντο (64-71 στο 38′) και η Μπάγερν «κλείδωσε» το διπλό (69-82).\nΤα Δεκάλεπτα: 18-19, 36-37, 55-57, 69-82.\nΠροηγούμενο άρθροΣλούκας και τέζα οι Τούρκοι! (Ολυμπιακός-Φενερμπαχτσέ 67-65)\nΕπόμενο άρθροΟλυμπιακός: Το μεγάλο καλάθι του Σλούκα που έδωσε τη νίκη στους ερυθρόλευκους! (vid)


Με αστερίσκους η συμφωνία για τις αρχαιότητες της Βενιζέλου | MetroThessalonikis.com\nΜε αστερίσκους η συμφωνία για τις αρχαιότητες της Βενιζέλου\nΝομικές διαφωνίες και διαδικαστικές εκκρεμότητες μεταξύ των δύο πλευρών\nΚρίσιμους αστερίσκους και αγεφύρωτες διαφορές εμπεριέχει η επί της αρχής συμφωνία μεταξύ του υπουργείου Πολιτισμού, της Αττικό Μετρό ΑΕ και του δήμου Θεσσαλονίκης με αντικείμενο τη διαχείριση των βυζαντινών αρχαιοτήτων στον υπό κατασκευή σταθμό του μετρό στη Βενιζέλου.\nΠαρά τις συναινετικές δηλώσεις και τις δημόσιες φιλοφρονήσεις των αντιμαχόμενων πλευρών, ισχυρό πεδίο τριβής αποτελούν ακόμη οι νομικοτεχνικές διαφωνίες και οι διαδικαστικές διxoγνωμίες για την οριστική επίλυση του ζητήματος. Οι εκκρεμότητες αυτές αποτυπώνουν εν πολλοίς το ρήγμα εμπιστοσύνης των τελευταίων μηνών, αλλά και τους πολιτικούς διαγκωνισμούς, εν όψει των προσεχών δημοτικών εκλογών.\nΗ λύση κοινής αποδοχής\nΑναλυτικότερα, η λύση κοινής αποδοχής που προέκυψε σε σύσκεψη αργά το βράδυ της προηγούμενης Τετάρτης στο ΥΜΑ-Θ, προβλέπει, όπως ανακοίνωσε το υπουργείο Πολιτισμού, την ολοκλήρωση των εργασιών του επίμαχου σταθμού και την ανάδειξη των εξαίρετων αρχαιολογικών καταλοίπων. Κατ’ αρχάς αποδεκτή, όπως αναφέρεται, έγινε η νέα, τροποποιημένη πρόταση της Αττικό Μετρό ΑΕ, η οποία προβλέπει «απόσπαση και επανατοποθέτηση των αρχαιοτήτων στο χώρο του σταθμού Βενιζέλου».\nΣύμφωνα με το υπουργείο Πολιτισμού, η νέα, τροποποιημένη πρόταση της Αττικό Μετρό ΑΕ, όπως και η υποβληθείσα από την ίδια μελέτη απόσπασης των αρχαιοτήτων, θα εισαχθούν στο Κεντρικό Αρχαιολογικό Συμβούλιο (ΚΑΣ), προκειμένου αυτό να γνωμοδοτήσει. «Είναι αυτονόητο», προαναγγέλλει η ανακοίνωση, «ότι, για να προχωρήσει η διοικητική αυτή διαδικασία, ο δήμος Θεσσαλονίκης θα παραιτηθεί από την εκκρεμή αίτηση ακύρωσης ενώπιον του Συμβουλίου της Επικρατείας».\nΩστόσο, έπειτα από 24 ώρες και αφού είχε προηγηθεί νέα, ευρεία σύσκεψη στα γραφεία της Αττικό Μετρό ΑΕ, παρουσία του γ. γ. Δημοσίων Εργων, Στράτου Σιμόπουλου, ο δήμαρχος Θεσσαλονίκης, Γιάννης Μπουτάρης, αποσαφήνισε σε γραπτή δήλωσή του πως μόνο με νέα απόφαση του νυν υπουργού Πολιτισμού, Π. Παναγιωτόπουλου, το περιεχόμενο της οποίας θα πρέπει να ανταποκρίνεται σε όσα έχει ζητήσει εδώ και 5 μήνες ο δήμος Θεσσαλονίκης, θα αποσυρθεί η προσφυγή ενώπιον του Συμβουλίου της Επικρατείας.\nΟι δύο ανακοινώσεις αποσιωπούν, πάντως, όσα ακόμη διαιρούν τις δύο πλευρές, τα οποία συνοψίζονται στα εξής:\n• Η νέα μελέτη της Αττικό Μετρό ΑΕ, η οποία προσομοιάζει στην πρόταση της ομάδας των Α. Αλεξοπούλου και Γ. Παπακώστα από το Τμήμα Αρχιτεκτόνων του ΑΠΘ, έχει εκπονηθεί εν αγνοία των ανασκαφέων της Βενιζέλου, που θα κληθούν ακολούθως να αποσυνθέσουν και να τοποθετήσουν πάλι ό,τι οι ίδιοι ανέσυραν από τη γη. Επίσης, η εν λόγω μελέτη δεν έχει κατατεθεί στις αρμόδιες υπηρεσίες του υπουργείου Πολιτισμού, ούτε έχει ακόμη αξιολογηθεί από την αρμόδια επιτροπή εργασίας του δήμου Θεσσαλονίκης.\n• Η κατ’ αρχάς συμφωνία επί της νέας πρότασης της Αττικό Μετρό ΑΕ επιτεύχθηκε απόντων των εκπροσώπων της 9ης Εφορείας Βυζαντινών Αρχαιοτήτων και της Γενικής Διεύθυνσης Αρχαιοτήτων και Πολιτιστικής Κληρονομιάς του υπουργείου Πολιτισμού. Και οι δύο υπηρεσίες έχουν έως τώρα εκφράσει επιφυλάξεις για την απόσπαση των αρχαιοτήτων.\n• Ολες οι σχετικές διοικητικές πράξεις, οι μελέτες απόσπασης των αρχαιοτήτων και ο σχετικός διαγωνισμός είναι πλέον μετέωρα, καθώς έχει ανασταλεί με προσωρινή διαταγή του ΣτΕ η απόφαση επί των οποίων βασίστηκαν, δηλαδή η περιβόητη απόφαση του τέως αναπληρωτή υπουργού, Κ. Τζαβάρα.\n• Κανένα θέμα και καμία μελέτη δεν μπορούν πλέον να εισαχθούν προς συζήτηση και γνωμοδότηση στο ΚΑΣ σε επίκληση της προηγούμενης απόφασης του Κ. Τζαβάρα, καθώς αυτή είναι επί του παρόντος νομικά ανενεργή.\n• Η Αττικό Μετρό ΑΕ και η Γενική Γραμματεία Πολιτισμού αντιτίθενται στην ολική αναπομπή της υπόθεσης στο ΚΑΣ, ενώ ο δήμος Θεσσαλονίκης ζητεί την εφ’ όλης της ύλης επανεξέταση του ζητήματος και την έκδοση νέας γνωμοδότησης.\n• Η Αττικό Μετρό ΑΕ και η Γενική Γραμματεία Πολιτισμού θέλουν πρώτα να παραιτηθεί ο δήμος Θεσσαλονίκης από την προσφυγή του στο ΣτΕ και μετά να γνωμοδοτήσει το ΚΑΣ, ενώ ο δήμος Θεσσαλονίκης επιδιώκει ακριβώς το αντίθετο.\nΕτσι, ενώ σε επίπεδο προθέσεων φαίνεται να έχει επιτευχθεί σύγκλιση απόψεων, απομένει ακόμη να διανυθεί σημαντική απόσταση, ώστε να τεθεί σε τροχιά εφαρμογής η συνύπαρξη μετρό και αρχαιοτήτων στην καρδιά της Θεσσαλονίκης.\nTags: Gmoulkas.wordpress.com, Αγγελιοφόρος, Αττικό Μετρό, Βενιζέλου, Δήμος Θεσσαλονίκης, Διάσωση αρχαιοτήτων, Υπουργείο Πολιτισμού\nPrevious post: Μαίνεται η κόντρα για τα αρχαία του μετρό στη Βενιζέλου\nNext post: Διαμαρτυρία των εργαζομένων του Μετρό


«Βόμβα» στην ΑΕΚ! Τέλος ο Ουζουνίδης από την ΑΕΚ\nΡαγδαίες εξελίξεις στην Ένωση, μετά την εντός έδρας ισοπαλία με τον ΠΑΟΚ.\nΝωρίτερα έγινε γνωστό ότι ο Εβρίτης τεχνικός εξέφρασε την επιθυμία του στον Δημήτρη Μελισσανίδη να αποχωρήσει από το τιμόνι της ομάδας και λίγο αργότερα επισημοποιήθηκε το διαζύγιο των δύο πλευρών.\nΌπως ανακοίνωσε η «κιτρινόμαυρη» ΠΑΕ, ο Μαρίνος Ουζουνίδης υπέβαλε την παραίτησή του, με τον ίδιο στη δήλωσή του να κάνει λόγο για «μη αναμενόμενη» πορεία στο πρωτάθλημα, θεωρώντας ότι πρέπει να αποχωρήσει για το καλό του συλλόγου.\nΑΕΚ: Και πάλι Χιμένεθ – Άμεση συμφωνία για 1,5 χρόνο Μετά το τέλος Ουζουνίδη


OPW INGREDIENTS GMBH, Πρωτεΐνες - προσθετικές ουσίες τροφίμων, Μαγειρικά λίπη, Έλαιο πυρήνων βερίκοκου, στην EUROPAGES.\nΕΠΙΣΤΡΟΦΗ ΣΤΑ ΑΠΟΤΕΛΕΣΜΑΤΑ EUROPAGES - Αναζήτηση B2B > OPW INGREDIENTS GMBH\nΕμείς, η OPW Ingredients GmbH, είμαστε μια αναπτυσσόμενη επιχείρηση που ειδικεύεται στις ανανεώσιμες πρώτες ύλες και θέτει υψηλές απαιτήσεις στην ποιότητα και την εξυπηρέτηση. Με βάση το σύνθημά μας «Απλά πράγματα - σωστά φτιαγμένα! » παράγουμε και εμπορευόμαστε φυσικά προϊόντα, όπως φυτικά έλαια, άλευρα και πρωτεΐνες που χρησιμοποιούνται στη βιομηχανία καλλυντικών, στη φαρμακοβιομηχανία και στη βιομηχανία τροφίμων. Βρισκόμαστε στο τρίγωνο μεταξύ Γερμανίας, Ολλανδίας και Βελγίου. Το κέντρο πωλήσεων και εξυπηρέτησης της εταιρείας μας στο Niederkrüchten-Dam δεν εξυπηρετεί μόνο τις αγορές της κεντρικής και βόρειας Ευρώπης, αλλά παρέχει διεθνή τεχνογνωσία και εξαιρετική υποδομή για τις παγκόσμιες υπερπόντιες αγορές. Η νεανική και δυναμική ομάδα μας δεν σάς παρέχει απλώς μακροχρόνια εμπειρία και τεχνογνωσία, αλλά επαναπροσδιορίζει την πορεία και εστιάζει στο θέμα των ανανεώσιμων πράσινων και αειφόρων πρώτων υλών προκειμένου να σάς παρέχει άριστη ποιότητα και εξαιρετική εξυπηρέτηση.\nMolkeneiweißkonzentrat WPC 75 – Eiweiß 75 %\nΠρωτεΐνες - προσθετικές ουσίες τροφίμων\nΦυτικά έλαια Ωμέγα-3\nhttp://www.opw-ingredients.c... Αποστολή μηνύματος


Meizu M6 Note Review : Προσιτό οικονομικά και ενδιαφέρον — Page 2 of 6 — IN2MOBILE\nΌπως ήδη αναφέραμε, το Meizu M6 Note διαθέτει οθόνη με διαγώνιο 5,5 ίντσες. Η ανάλυσή της φτάνει τα 1080 x 1920 pixels, με αποτέλεσμα ο αριθμός των pixels ανά ίντσα να αγγίζει τα 403, επίδοση ικανοποιητικότατη για τα δεδομένα της κατηγορίας τιμής στην οποία ανήκει η συσκευή.\nΣε επίπεδο καθημερινής χρήσης, η οθόνη του M6 Note είναι μία από τις καλύτερες που έχουμε δει σε οικονομικό smartphone. Τα χρώματα απεικονίζονται με αρκετή φυσικότητα χωρίς να κουράζουν τα μάτια του χρήστη, ενώ επίσης ικανοποιητική είναι η ευκρίνειά της κάτω από το φως του ήλιου, ιδιαίτερα όταν ο αισθητήρας φωτισμού που διαθέτει η συσκευή αναλαμβάνει την αυτόματη ρύθμισή της.\nΌπως συνηθίζεται, στις Ρυθμίσεις υπάρχουν ορισμένες επιλογές που επιτρέπουν στον χρήστη να «πειράξει» τον κορεσμό των χρωμάτων, να ενεργοποιήσει το φίλτρο μπλε φωτός κτλ.\nΕίμαστε της άποψης ότι με δεδομένο ότι το Meizu M6 Note είναι μια συσκευή των 150€, η οθόνη του είναι ένα από τα ατού του και θα ικανοποιήσει με ευκολία τον αγοραστή. Η απόδοσή της είναι άνω του μέσου όρου και είναι ευτυχές το ότι όλο και περισσότερο βλέπουμε ποιοτικές υλοποιήσεις στην οικονομική κατηγορία.


Το ρόδι κάνει θαύματα! - Queen.gr\nΤο ρόδι κάνει θαύματα!\nΕνυδατώνει, αναζωογονεί, συσφίγγει το σώμα\nΚάθε σειρά περιποίησης της Weleda έχει ως πρωταγωνιστή ένα ευεργετικό φυσικό συστατικό, που συνδυάζεται με αγνά εκχυλίσματα και έλαια ώστε να προσφέρει ό,τι καλύτερο έχει να δώσει η φύση στην περιποίηση της επιδερμίδας και των μαλλιών.\nΑνάμεσα στα must try προϊόντα, το γαλάκτωμα σώματος με Ρόδι, που αντιμετωπίζει δραστικά την πρόωρη γήρανση της επιδερμίδας.\nΗ πολύτιμη σύνθεση του, με βιολογικό έλαιο σπόρων του ροδιού, έλαιο πυρήνα βερίκοκου και βούτυρο Shea, ενεργοποιεί την ανανέωση των κυττάρων, δρα αντιοξειδωτικά και προστατεύει από τις βλαβερές περιβαλλοντικές επιδράσεις.\nΜέσα στα πρώτα δευτερόλεπτα, η επιδερμίδα μεταμορφώνεται, γίνεται αισθητά πιο απαλή ενώ με συστηματική χρήση είναι ορατή και η βελτίωση στον τόνο της.\nΌσο για το άρωμά του, είναι θηλυκό και αισθησιακό, με νότες από σανδαλόξυλο, σαγκουίνι και Davana, ένα θεραπευτικό βότανο από τη δυτική Ινδία.


Αγγλία-Δανία: Η Σούζι... προέβλεψε τη χώρα που θα βρεθεί στον τελικό του Euro 2021 - BINTEO\nΑγγλία-Δανία: Η Σούζι… προέβλεψε τη χώρα που θα βρεθεί στον τελικό του Euro 2021 – BINTEO\n19:26 , Τετάρτη 07 Ιουλίου 2021\nΣτις μεγάλες διοργανώσεις, όπως το Euro και το Mundial, οι ποδοσφαιρόφιλοι βρίσκουν πρωτότυπους τρόπου για να προβλέψουν τα αποτελέσματα σημαντικών αγώνων. Το 2010, τις καρδιές των φιλάθλων είχε κερδίσει ο Πολ, το χταπόδι που “έβγαζε” τους νικητές των αγώνων.\nΑπό τότε αρκετά άλλα ζώα έχουν επιστρατευτεί για αυτές τις προβλέψεις. Στο φετινό Euro, σειρά πήρε η Σούζι, ένα γουρουνάκι από το Νιουκαστλ, το οποίο προέβλεψε με επιτυχία τις νίκες της Αγγλίας κόντρα σε Γερμανία και Ουκρανία.\nΑγγλία-Δανία: Ποια χώρα θα αντιμετωπίσει την Ιταλία στον τελικό του Euro 2021;\nΣήμερα η Σούζι κλήθηκε να επιλέξει τον νικητή του δεύτερου ημιτελικού του Euro 2021, ανάμεσα σε Αγγλία και Δανία. Η Σούζι με πολύ σιγουριά προέβλεψε ότι η νικήτρια ομάδα στον αποψινό μεγάλο ημιτελικό θα είναι η Αγγλία. Στον τελικό περιμένει η Ιταλία, η οποία το βράδυ της Τρίτης, νίκησε στα πέναλτι την Ισπανία.\nΑΓΓΛΙΑ ΓΟΥΡΟΥΝΙ ΔΑΝΙΑ ΤΕΛΙΚΟΣ


Εκκλησία του Αγίου ΠνεύματοςΑν θέλετε να δείτε τα αξιοθέατα της περιοχής, επισκεφτείτε αυτό το μνημείο (Εκκλησία του Αγίου Πνεύματος) που βρίσκεται 31,5 χλμ. από το κέντρο (Βερολίνο). Εδώ (Βέρντερ) θα βρείτε και πολλά άλλα σημεία ενδιαφέροντος που ενδεχομένως να θέλετε να επισκεφτείτε, όπως τo ακόλουθo: Παλάτι Sanssouci.\nΑνεμόμυλος του Βέρντερ (Χάβελ)Αν θέλετε να δείτε τα αξιοθέατα της περιοχής, επισκεφτείτε αυτό το μνημείο (Ανεμόμυλος του Βέρντερ (Χάβελ)) που βρίσκεται 31,5 χλμ. από το κέντρο (Βερολίνο). Εδώ (Βέρντερ) θα βρείτε και πολλά άλλα σημεία ενδιαφέροντος που ενδεχομένως να θέλετε να επισκεφτείτε, όπως τo ακόλουθo: Παλάτι Sanssouci.\nBadestelleBadestelle: Αν θέλετε να αναπνεύσετε καθαρό αέρα, επισκεφτείτε αυτό το μέρος που βρίσκεται 6,2 χλμ. από το κέντρο (Βέρντερ). Αν σας αρέσει η βόλτα δίπλα στο κύμα, επισκεφτείτε τα ακόλουθα μέρη: Strandbad Ferch και Entenufer.\nΜουσείο Märkisches Ziegeleimuseum GlindowΒέρντερ: Αν σας ενδιαφέρει να επισκεφτείτε μουσεία, ενώ βρίσκεστε εδώ, θα μπορούσατε να ρίξετε μια ματιά στις εκθέσεις σε μέρη, όπως Μουσείο Märkisches Ziegeleimuseum Glindow. Αν επιθυμείτε να δείτε περισσότερα μουσεία εδώ (Βέρντερ), τα ακόλουθα δεν είναι μακριά: Ανεμόμυλος του Βέρντερ (Χάβελ) και Μουσείο Museum der Havelländischen Malerkolonie.\nΟινοποιείο Weingut Klosterhof TöplitzΑν βρίσκεστε εδώ (Βέρντερ), θα μπορούσατε να επισκεφτείτε αυτό το δημοφιλές σημείο ενδιαφέροντος: Οινοποιείο Weingut Klosterhof Töplitz, Töplitz. Εδώ (Βέρντερ) θα βρείτε πολλές άλλες δημοφιλείς δραστηριότητες, όπως την ακόλουθη: Ολυμπιακό στάδιο.


Προανακριτική: «Εξαφανίστηκε» ο μάρτυρας «Σαράφης» - Αύριο η σειρά της «Κελέση» | Liberal.gr\nΤρίτη 18 Φεβρουαρίου 2020, 19:27\nΕξαφανισμένος παραμένει ο προστατευόμενος μάρτυρας «Μάξιμος Σαράφης», με τα μέλη της προανακριτικής να αποχωρούν από το κτίριο της ΓΑΔΑ λίγα λεπτά πριν τις επτά το απόγευμα. Σύμφωνα με μέλη της προανακριτικής η αστυνομία θα συνεχίζει να αναζητά τον «κουκουλοφόρο» μάρτυρα, ο οποίος θα πρέπει -μετά τη βίαιη προσαγωγή που διατάχθηκε- να καταθέσει ενώπιον των μελών της Επιτροπής. Προς ώρας, πάντως, τα ίχνη του αναζητούνται από την αρμόδια αστυνομική διεύθυνση, δίχως όμως… αποτέλεσμα.\nΗ επόμενη συνεδρίαση έχει προγραμματιστεί για αύριο στις 4 το απόγευμα με μάρτυρα την «Αικατερίνη Κελέση», η οποία δεν αποκλείεται με την σειρά της να μην εμφανιστεί στην ΓΑΔΑ. Σε αυτή την περίπτωση και πάλι η επιτροπή θα διατάξει τη βίαιη προσαγωγή της μέχρι να εκτελεστεί το ένταλμα που υπογράφεται από τον Πρόεδρο της Επιτροπής, Γιάννη Μπούγα.\nΗ εξαφάνιση του «κουκουλοφόρου» μάρτυρα, η κατάθεσή του οποίου είχε συμβάλλει στην παραπομπή πολιτικών προσώπων για την υπόθεση Novartis, αλλά και οι παρεμβάσεις εκπροσώπων του ΣΥΡΙΖΑ αλλά και του ίδιου του πρώην Πρωθυπουργού Αλέξη Τσίπρα προκάλεσαν την αντίδραση μελών της Προανακριτικής που είχαν μεταβεί στο κτήριο της ΓΑΔΑ προκειμένου να λάβουν την κατάθεση του μάρτυρα με το ψευδώνυμο «Μάξιμος Σαράφης»\nΗ επιτροπή λειτούργησε όπως ορίζει ο Κώδικας ΠΟινικής Δικονομίας ήταν το σχόλιο - απάντηση του Θ. Πλεύρη, στα όσα ο ΣΥΡΙΖΑ και ο ίδιος ο πρόεδρός του υποστηρίζουν περί εκτροπής, ενώ ο Β. Κεγκέρογλου δήλωσε πως πλέον αποκαλύφθηκε ποιοι είναι οι προστάτες τους.\nΘ. Πλεύρης: Η επιτροπή λειτούργησε όπως ορίζει ο Κώδικας Ποινικής Δικονομίας\nΣτην απόφαση του «Μάξιμου Σαράφη» να μην έρθει στην ΓΑΔΑ για κατάθεση στάθηκε ο βουλευτής της ΝΔ, Θ. Πλεύρης βγαίνοντας από το κτίριο και μιλώντας στις κάμερες. «Σήμερα είχε οριστεί εξέταση με το ίδιο καθεστώς όπως στις εισαγγελικές αρχές. Δεν προσήλθε μας ενημέρωσε ότι θα εξεταστεί μόνο όπως θέλει. Διατάχθηκε η βίαιη προσαγωγή του, η οποία δεν κατέστη δυνατή και έτσι η επιτροπή διέκοψε για άλλη μέρα ώστε να εκτελεστεί το ένταλμα», τόνισε ο εισηγητής της Νέας Δημοκρατίας και τόνισε ότι ο Μ. Σαράφης αρνείται να καταθέσει με το ίδιο καθεστώς όπως στον εισαγγελέα Σοφουλάκη. «Περιμέναμε να έρθει, δεν ξέρουμε ποιος είναι και πως θα ερχόταν. Αρνήθηκε επιμένοντας να εξεταστεί μόνο με τεχνικά μέσα», υπογράμμισε ο κ. Πλεύρης.\nΒ. Κεγκέρογλου: Αποκαλύφθηκε ποιοι είναι οι προστάτες\nΜε ένα δηκτικό σχόλιο ο Β. Κεγκέρογλου μίλησε για «προστάτες» των… προστατευόμενων μαρτύρων. «Σήμερα δεν εμφανίστηκε ο ένας από τους προστατευόμενους μάρτυρες για να καταθέσει ως όφειλε αλλά αποκαλύφθηκαν οι προστάτες τους», είπε με νόημα ο κ. Κεγκέρογλου και πρόσθεσε:\n«Η Δημοκρατία δεν κινδυνεύει από μία Κοινοβουλευτική Επιτροπή που ερευνά την αλήθεια με εντολή της Βουλής, αλλά από εκείνους που θέλουν να ελέγξουν τους θεσμούς και τους αρμούς της εξουσίας όπως οι ίδιοι χαρακτηριστικά δηλώνουν. Αυτό τελικά αποδεικνύεται ότι επιχειρήθηκε το προηγούμενο διάστημα με την ερευνώμενη υπόθεση».


Σπιλοι σε παιδια - Τσικελούδη Μαρία\nΟι σπίλοι ή απλώς ελιές προκαλούνται από μια ομάδα μελονοκυττάρων που παράγει περισσότερη μελανίνη σε σχέση με τα υπόλοιπα μελανοκύτταρα του σώματος.\nΔιακρίνονται σε συγγενείς που εμφανίζονται από τη γέννηση του παιδιού και σε επίκτητους που αποκτώνται κατά τη διάρκεια της ζωής.\nΑνάλογα με το μέγεθος τους, διακρίνονται σε:\n•Μικρούς (<1.5 mm)\n•Μεσαίους (1.5 – 10 mm)\n•Μεγάλους (10-20 mm)\n•Γιγαντιαίους ( > 20 mm)\nΕντοπίζονται συνήθως στο σώμα και πιο σπάνια στο πρόσωπο. Μπορούν να εμφανιστούν σε οποιαδήποτε ηλικία, ωστόσο η πλειονότητα αυτών έχει εμφανιστεί πριν την ηλικία των 20 ετών.\nΕνδεικτικά, τα νεογνά έχουν στο δέρμα τους σπίλους σε ποσοστό 1%, τα παιδιά προσχολικής ηλικίας συνήθως έχουν περίπου 3-5 σπίλους, ενώ στους εφήβους αυτοί μπορεί να φτάσουν και τους 20-30.\nΌσο το παιδί μεγαλώνει, οι σπίλοι που έχει μεγαλώνουν αναλογικά με αυτό, το χρώμα τους σκουραίνει και η διάμετρος τους αυξάνεται.\nΠαράλληλα σε αρκετές περιπτώσεις οι σπίλοι μπορεί να εμφανίζονται επίπεδοι στα πρώτα χρόνια της ζωής του παιδιού, με την πάροδο του χρόνου όμως εξελίσσονται σε επηρμένους με ανάγλυφη επιφάνεια.\nΑΙΤΙΑ ΕΜΦΑΝΙΣΗΣ ΣΠΙΛΩΝ\nΠαράγοντες που θεωρείται ότι αυξάνουν τις πιθανότητες να εμφανίσει ένα παιδί σπίλους είναι:\n•Συχνή και εκτεταμένη έκθεση στην ηλιακή ακτινοβολία\n•Οικογενειακό ιστορικό εμφάνισης πολλαπλών σπίλων\nΚυανός σπίλος: μπορεί να είναι συγγενής ή επίκτητος και μοιάζει με κηλίδα χρώματος μαύρου ή μπλε. Συνήθως παραμένει σταθερός στο πέρασμα του χρόνου.\nΣπίλος Halo: στην περιοχή γύρω από το σπίλο παρατηρείται αποχρωματισμός του δέρματος, ενώ σε αρκετές περιπτώσεις εμφανίζονται και σημάδια λεύκης. Σε αντίθεση με τους ενήλικες, στα παιδιά οι σπίλοι Halo είναι αρκετά συχνοί και έχουν καλοήθη φύση.\nΣπίλος του Spitz: συνήθως εμφανίζεται με τη μορφή μιας κόκκινης και ακίνδυνης βλατίδας με σαφή όρια και μέγεθος 5-10 mm. Βέβαια πολλές φορές εμφανίζεται με πιο σκούρες αποχρώσεις που προσομοιάζουν σε μελάνωμα. Για το λόγο αυτό, και ειδικά στην περίπτωση των παιδιών, θα πρέπει να έχει διαγνωστεί με σαφήνεια ότι πρόκειται για σπίλο του Spitz προκειμένου να αποφευχθεί το ενδεχόμενο χειρουργικής αφαίρεσης και επιπλέον ανησυχίας.\nΣπίλος Τριχωτού της Κεφαλής: εμφανίζεται σε σχήμα έκλειψης, έχει μεγάλο μέγεθος και ανομοιόμορφο χρώμα, γεγονός που προκαλεί αρκετά συχνά ανησυχία στους γονείς. Ωστόσο πρόκειται για ακίνδυνους σπίλους που δεν χρήζουν αφαίρεσης.\nΆτυπος/ Δυσπλαστικός Σπίλος: Φέρει όλα τα στοιχεία του κανόνα ABCDE, δηλαδή ασυμμετρία, ανομοιόμορφο χρώμα, κ.λπ. και πρέπει να παρακολουθείται στενά από το δερματολόγο. Παρόλο που ο κίνδυνος μελανώματος στα παιδιά είναι ελάχιστος, αν υπάρχει έστω και κάποια υπόνοια ότι πρόκειται για μελάνωμα πρέπει να αφαιρεθεί άμεσα.\nΜελάνωμα: όπως ήδη αναφέρθηκε, το μελάνωμα εμφανίζεται σχετικά σπάνια στα παιδιά. Οι πιθανότητες εμφάνισης είναι πιο αυξημένες σε όσους βρίσκονται στα μεσαία και τελικά στάδια της εφηβείας και είχαν υποστεί ηλιακό έγκαυμα στο παρελθόν ή έχουν δυσπλαστικούς σπίλους.\nΟι σπίλοι δεν προκαλούν πόνο, κνησμό ή κάποιο άλλο σύμπτωμα. Ωστόσο πολλές φορές είτε στον ίδιο τον σπίλο, είτε σε σημείο κοντά σε αυτόν αναπτύσσεται μελάνωμα (καρκίνος του δέρματος). Στα παιδιά αυτό το ενδεχόμενο είναι αρκετά σπάνιο αλλά σε κάθε περίπτωση η παρακολούθηση των σπίλων είναι ιδιαίτερα σημαντική.\nΌταν οι σπίλοι είναι συμμετρικοί, έχουν καθορισμένο περίγραμμα και ομοιόμορφο καφέ χρώμα χωρίς μεταβολές συνήθως δεν χρήζουν θεραπείας. Βέβαια, αν παρατηρηθούν αλλαγές στο σχήμα και το χρώμα τους ή αρχίσουν να αιμορραγούν ή να προκαλούν κνησμό, τότε θα πρέπει να εξεταστούν άμεσα από το δερματολόγο.\nΣε περίπτωση που βρίσκονται σε σημείο που τραυματίζονται συχνά ή αν υπάρχει κίνδυνος να εξελιχθούν σε καρκίνο του δέρματος, τότε ο δερματολόγος μπορεί να προχωρήσει σε αφαίρεση τους.\nΗ αφαίρεση μπορεί να γίνει με:\nΣτη συνέχεια διενεργείται βιοψία, ειδικά αν υπάρχει ιστορικό μελανώματος.\nΑν ο αριθμός των σπίλων στο σώμα είναι αυξημένος, προτείνεται η διενέργεια διαδικασιών, όπως η χαρτογράφηση και η δερματοσκόπηση σπίλων σε παιδιά ηλικίας άνω των 8 ετών για την καλύτερη και αποτελεσματικότερη παρακολούθηση τους.\nΣε επίπεδο πρόληψης, αυτό που είναι σημαντικό να θυμούνται οι γονείς και να μαθαίνουν τα παιδιά είναι η φροντίδα για την αποτελεσματική προστασία από την ηλιακή ακτινοβολία. Η χρήση αντηλιακού με υψηλό δείκτη προστασίας, τα κατάλληλα ρούχα, γυαλιά ηλίου και καπέλα είναι από τα κυριότερα βήματα για τον περιορισμό της έκθεσης του παιδιού στον ήλιο.\nΗ ιατρός Μαρία Τσικελούδη εξετάζει προσεκτικά και παρακολουθεί την εξέλιξη της πορείας των σπίλων στα παιδιά ώστε να προλάβει τυχόν ανεπιθύμητες εξελίξεις έγκαιρα.


OSTRIA: Παλαιστίνιοι εργάτες σε ισραηλινούς οικισμούς\nΗ πολιτική πραγματικότητα της ισραηλινής κατοχής δεν επιτρέπει στους παλαιστίνιους εργάτες να κάνουν μια ελεύθερη και συνειδητή επιλογή για την επιβίωσή τους. Οι περισσότεροι Παλαιστίνιοι είναι αναγκασμένοι να εργάζονται σε εποικισμούς, δεδομένου ότι η οικονομία τους είναι κατεστραμμένη μετά από 45 χρόνια ισραηλινής στρατιωτικής κατοχής....\nΟι Παλαιστίνιοι εργάτες έχασαν τη γη και τα προς το ζην τους λόγω της ισραηλινής κατοχής. Το 11% των Παλαιστινίων εργαζομένων στους εποικισμούς εργάζονται για τα κατασχεμένα εδάφη που αρχικά ανήκαν στις οικογένειές τους ή σε έναν από τους συγγενείς τους. Με το να παρέχονται θέσεις εργασίας στους Παλαιστίνιους στη δική τους κλεμμένη από το Ισραήλ γη, είναι μια άλλη ταπεινωτική προσβολή που είναι αναγκασμένοι να αντέξουν για να συντηρήσουν τις οικογένειές τους. Τα έσοδα της βιομηχανίας των εποικισμών είναι ένα άμεσο αποτέλεσμα της αναίσχυντης εκμετάλλευσης της παλαιστινιακής γης, της εργασίας και των πόρων. Η ύπαρξη της βιομηχανίας των κατεχόμενων εδαφών επιτρέπει, βαθαίνει και διαιωνίζει την ισραηλινή κατοχή. Anarkismo\nΕτικέτες παλαιστινη Αναρτήθηκε από OSTRIA στις 1/21/2013 07:16:00 μ.μ.


Πολλές ή λίγες ώρες ύπνου επηρεάζουν αρνητικά την καρδιά - Αλεξάνδρα Καππάτου Ψυχολόγος - Παιδοψυχολόγος\nΑρχική \_ Χωρίς κατηγορία \_ Πολλές ή λίγες ώρες ύπνου επηρεάζουν αρνητικά την καρδιά\nΠολλές ή λίγες ώρες ύπνου επηρεάζουν αρνητικά την καρδιά\nΌσον αφορά την υγεία της καρδιάς, νέα έρευνα υποδεικνύει ότι οι άνθρωποι θα πρέπει να βρουν τη χρυσή τομή μεταξύ των πολλών και λίγων ωρών ύπνου.\nΕνήλικες που κοιμούνται λιγότερο από 6 ώρες ή περισσότερο από 8 τη νύχτα, αντιμετωπίζουν μεγαλύτερο κίνδυνο για καρδιολογικά προβλήματα, σύμφωνα με τον Dr. Rohit Arora, του Chicago Medical School.\nΟ πολύ λίγος ύπνος θέτει τους ανθρώπους σε σημαντικά υψηλότερο κίνδυνο εγκεφαλικού επεισοδίου, καρδιακής προσβολής και συμφορητικής καρδιακής ανεπάρκειας, ανακάλυψαν οι ερευνητές. Αντίθετα, άνθρωποι που κοιμούνται πολύ έχουν μεγαλύτερη εμφάνιση στηθάγχης και στεφανιαίας νόσου.\nΤα ευρήματα παρουσιάζονται την τρέχουσα βδομάδα στο ετήσιο συνέδριο του American College of Cardiology, στο Σικάγο.\nΟι ερευνητές ανέλυσαν στοιχεία περισσότερων από 3.000 ασθενείς άνω των 45 σχετικά με τη διάρκεια ύπνου και την υγεία της καρδιάς.\nΗ έρευνα έδειξε ότι άνθρωποι που κοιμόντουσαν πολύ λίγο είχαν διπλάσιες πιθανότητες να εμφανίσουν εγκεφαλικό επεισόδιο ή καρδιακή προσβολή και 1,6 περισσότερες φορές να έχουν συμφορητική καρδιακή ανεπάρκεια. Άνθρωποι που κοιμόντουσαν περισσότερο από 8 ώρες τη νύχτα είχαν διπλάσιες πιθανότητες για στηθάγχη και 1,1 φορές για στεφανιαία νόσο.\nΤα ευρήματα παρέμειναν σημαντικά ακόμα και όταν οι ερευνητές έλαβαν υπόψη παράγοντες κινδύνου για καρδιοπάθεια, όπως ηλικία, επίπεδα χοληστερόλης, κάπνισμα και παχυσαρκία, καθώς και άπνοια και άλλα προβλήματα ύπνου.\nΠροηγούμενες έρευνες έδειξαν ότι ο ανεπαρκής ύπνος συνδέεται με υπερδραστήριο νευρικό σύστημα, αντίσταση γλυκόζης, διαβήτη, φλεγμονή και άνοδο των ορμονών του στρες, της αρτηριακής πίεσης και του παλμού σε χαλάρωση, σημειώνουν οι ερευνητές.\nΟι αιτίες που ο πολύς ύπνος μπορεί να οδηγήσει σε προβλήματα καρδιάς δεν είναι σαφείς ωστόσο, και θα χρειαστεί περαιτέρω έρευνα.\nΕπί του παρόντος, δήλωσε ο Arora, οι επαγγελματίες υγείας θα πρέπει να μιλούν με τους ασθενείς τους για τον ύπνο.\nΑν και η νέα έρευνα ανακάλυψε σχέση μεταξύ θεμάτων ύπνου και προβλημάτων καρδιάς, δεν απέδειξε αιτιατή σχέση.\nΈρευνα που παρουσιάζεται σε συνέδρια θα πρέπει να θεωρείται προκαταρκτική μέχρι να δημοσιευτεί σε ιατρικό περιοδικό.


Street Style στο Παρίσι. Τα looks των Influencers - Μόδα\nStreet Style στο Παρίσι. Τα looks των Influencers\nΣυντάκτης Design Magazine Team | 24 Απριλίου 2020\nΑυτό το διάστημα δεν υπάρχει ιδιαίτερη και πάρα πολύ μεγάλη διάθεση για street style. Όμως, μπορούμε να θυμηθούμε κάποιες από τις κορυφαίες Street Style Influencers και τα σύνολα τους.\nΤα looks αυτά έκαναν την εμφάνιση τους στο Παρίσι το Φθινόπωρο του 2020, κατά την Εβδομάδα Μόδας του Παρισιού. Μέσα από το γενικότερο στυλ μπορούμε να διακρίνουμε κάποια έξυπνα στοιχεία!\nΜε μια ματιά σε αυτές τις Influencers, μπορούμε να δούμε το «παιχνίδι» στα σύνολα τους και τις αλλαγές στους συνδυασμούς που επιλέγουν να κάνουν.\nΕίναι σίγουρο πως το παιχνίδι τους με την βιομηχανία της μόδας είναι πολύ έξυπνο. Παρουσιάζοντας πάντα τις τελευταίες λέξεις των τάσεων, περιλαμβάνουν πάντα την προσωπική πινελιά τους μέσα από ένα ιδιαίτερο στυλ. Σε όποιο look και αν επιλέγουν να προβάλουν!\nΔείτε κάποιες από τις street style influencers που εμφανίστηκαν κατά τη διάρκεια της Εβδομάδας Μόδας στο Παρίσι. Ξεχωρίσαμε κάποια πολύ ωραία looks των Aleali May, Ami Suzuki & Aya Suzuki, Brittany Xavier, Camila Coelho και την Caroline Daur.\nAmi Suzuki & Aya Suzuki\nΣχετικές ετικέτεςINFLUENSERSSTREET STYLEΕΒΔΟΜΑΔΑ ΜΟΔΑΣΜόδαΠΑΡΙΣΙστυλ\n← Previous Story Η Εβδομάδα Μόδας του Λονδίνου θα γίνει μέσω live streaming\nNext Story → Ενδιάμεσα από μόδα, αρχιτεκτονική και εικονογράφηση


Τηλεφωνική συνομιλία Μ. Συντυχάκη - Λ. Μενδώνη για τις πρόσφατες καταστροφές στο Ιτζεδίν - ertnews.gr\n14/05, 8:45 πμ\nUpd: 14/05, 8:45 πμ\nΤηλεφωνική παρέμβαση στην Υπουργό Πολιτισμού Λίνα Μενδώνη, είχε χθες ο βουλευτής του ΚΚΕ και Περιφερειακός Σύμβουλος Κρήτης με τη Λαϊκή Συσπείρωση, Μ. Συντυχάκης, για το γεγονός ότι κατέρρευσε τελείως, πρόσφατα, το διοικητήριο του Ιτζεδίν.\nΟ κ. Συντυχάκης επεσήμανε στην υπουργό ότι: «Καθώς, μάλιστα, η συντήρηση του μνημείου είναι ανύπαρκτη, ως αποτέλεσμα της χρόνιας αδιαφορίας κεντρικού κράτους και τοπικής-περιφερειακής διοίκησης και της «βολικής» διάχυσης ευθυνών και αρμοδιοτήτων στα επίπεδα της κρατικής διοίκησης, προοιωνίζεται πως αυτό που συνέβη στο διοικητήριο δε θα είναι και το τελευταίο πλήγμα για το μνημείο».\nΗ Υπουργός δήλωσε ότι είναι ενημερωμένη για την πρόσφατη καταστροφή και υποσχέθηκε ότι θα έχει την απαιτούμενη επικοινωνία με τους εμπλεκόμενους φορείς για να ληφθούν άμεσα μέτρα προστασίας για το ιστορικό φρούριο του Ιτζεδίν.\nΣε ανακοίνωσή του ο κ. Συντυχάκης αναφέρει:\nH κυβέρνηση έχει ευθύνες να αποκατασταθεί άμεσα με ευθύνη και χρηματοδότηση του κράτους το ιστορικό φρούριο του Ιτζεδίν, που έχει χαρακτηριστεί ως διατηρητέο μνημείο το 1986 και υπάγεται και στις αρμοδιότητες του υπουργείου Πολιτισμού. Να αναδειχθεί ως ιστορικό μνημείο και να δοθεί στην τοπική κοινωνία, για να μπορεί να αξιοποιείται από τον λαό και τη νεολαία για την ανάδειξη της ιστορίας του λαϊκού κινήματος του τόπου.\nΗ ανάγκη αυτή έχει αναδειχθεί από τα συλλογικά όργανα του κινήματος, την ΠΕΑΕΑ-ΔΣΕ παράρτημα Χανίων, μεμονωμένα από επιστήμονες αρχαιολόγους, αρχιτέκτονες κτλ και βέβαια από το ΚΚΕ με συνεχείς παρεμβάσεις σε βουλή, δήμους και στο κίνημα.\nΕίναι τελικά υπόθεση όλου του λαού να διασωθεί, με κρατική ευθύνη, το φρούριο Ιτζεδίν, που λειτουργούσε ως φυλακή πολιτικών κρατουμένων και είναι ιστορικός τόπος μνήμης, όπως η Μακρόνησος, η Γυάρος. Ένα σημαντικό κομμάτι της Ιστορίας του Ιτζεδίν, συνδέεται με ηρωικές σελίδες της σύγχρονης Ιστορίας της πατρίδας μας – με την Ιστορία της Εθνικής Αντίστασης και του Δημοκρατικού Στρατού – που αφορούν όχι μόνο το Ν. Χανίων, μα τη χώρα μας γενικότερα.


To 2013 οι ελληνικές νεοφυείς επιχειρήσεις ενώνουμε τις δυνάμεις μας! - vetonews\nΠέμπτη, 03 Ιανουαρίου 2013 13:24\nΤο 2012 ήταν μια πολύ σημαντική χρονιά για τη νεοφυή επιχειρηματικότητα στην Ελλάδα. Ζώντας στον και παρακολουθώντας τον χώρο από το 2000, πολύ πριν γίνει μόδα, μπορώ να πω ότι είναι πρώτη φορά που βλέπω τόσες πολλές, καλές και αποφασισμένες ομάδες. Είναι τώρα η στιγμή που η νεοφυής επιχείρηση μπορεί να βγει από την σφαίρα του ιδιαίτερου, να πάψει δηλαδή να είναι η εξαίρεση και να γίνει ο κανόνας.\nΗ Ελληνική Ένωση Νεοφυών Επιχειρήσεων ιδρύθηκε σαν αποτέλεσμα της ανάγκης των δημιουργών των νεοφυών επιχειρήσεων να εκφραστούν και να συνεργαστούν. Να μιλήσουν τα start-ups για τα start-ups και όχι κάθε λογής "σύμβουλοι" που έβλεπαν – και συνεχίζουν να βλέπουν – μια νέα, χρυσή ευκαιρία αποκόμισης υψηλού κέρδους δίχως παροχή υπηρεσιών με ουσιαστικό περιεχόμενο. Η προώθηση της συνεργασίας των start-ups παραμένει ο μεγάλος στόχος μας, η σημαντικότερη πρόκλησή μας.\nΥπάρχει μεγάλη σύγχυση, δυστυχώς. Δεν φταίνε οι δημιουργοί των νεοφυών επιχειρήσεων, φταίνε αντίθετα όλοι εκείνοι που για δεκαετίες δολοφόνησαν τις λέξεις με αποτέλεσμα να έχουν υποστεί αλλοίωση του αυθεντικού τους νήματος. Λέξεις όπως η "συλλογικότητα", η οποία είναι στην καρδιά της επιχειρηματικότητας, είναι δυστυχώς και δικαίως overloaded with negative context.\nΑυτό το negative context είναι που εμποδίζει πολλούς να λειτουργήσουν ομαδικά. Να αντιληφθούν το προφανές: Ότι μόνο οι οικονομίες κλίμακας μπορούν να δώσουν ελπίδες επιτυχίες στο εγχείρημα της υγιούς νεοφυούς επιχειρηματικότητας στη χώρα. Με απλά λόγια: Τα start-ups είτε θα συνεργαστούν ή θα αποτύχουν.\nΓια να μπορέσουν τα start-ups εν τέλει να συνεργαστούν, πρώτα και κύρια απαιτείται ειλικρίνεια. Στη συνέχεια, απαιτείται να χρησιμοποιηθεί το κατάλληλο εργαλείο για την εκάστοτε δουλειά. Υπάρχει μια ξεκάθαρη ανάγκη βελτίωσης του ευρυτέρου περιβάλλοντος για τα start-ups, των παραμέτρων του οικοσυστήματος όπως θα λέγαμε. Για τη δουλειά αυτή απαιτείται ένας ανοιχτός, μαζικός, διαφανής, αντιπροσωπευτικός, συλλογικός οργανισμός. Αυτό επιδιώκουμε να καταστήσουμε την Ελληνική Ένωση Νεοφυών Επιχειρήσεων.\nΠρέπει να ξεπεράσουμε τις ψευδαισθήσης. Μια ψευδαίσθηση είναι ότι υπάρχουν πιθανότητες κάποιος να τα καταφέρει μόνος του, άρα γιατί να ασχολείται με το οικοσύστημα; Μια δεύτερη ψευδαίσθηση είναι ότι το κράτος δεν μπορεί να κάνει τίποτα για την επιχειρηματικότητα, άρα γιατί να ασχολούμαστε μαζί του;\nΓια την πρώτη ψευδαίσθηση, δεν χρειάζεται να ειπωθούν πολλά. Γίνεται απόλυτα ξεκάθαρο πως η οριζόντια ανάπτυξη της νεοφυούς επιχειρηματικότητας, η δημιουργία του ολοκληρωμένου οικοσυστήματος δηλαδή, κατακόρυφα αυξάνει τις πιθανότητες επιτυχίας κάθε ενός ξεχωριστά start-up!\nΓια τη δεύτερη ψευδαίσθηση, πολύς λόγος έχει γίνει. Θυμάμαι μεγάλο πλήθος συζητήσεων σε διάφορα start-up events όπου ούτε λίγο ούτε πολύ το κράτος ήταν ο εχθρός και οποιαδήποτε συζήτηση για αιτήματα των start-ups προς το κράτος και τους συνδεδεμένους φορείς απορρίπονταν λίγο πολύ ως "παλαιο-συνδικαλιστικού" τύπου και "τι σχέση έχουμε εμείς με αυτά;". Ευτυχώς ήρθε τοπρόγραμμα Jeremie! Εκεί, το ελληνικό δημόσιο, βάζοντας το 70% των κεφαλαίων των τεσσάρων funds που δημιουργήθηκαν έδωσε ένα λαμπρό παράδειγμα του τι μπορεί να πετύχει το δημόσιο όταν λειτουργεί σωστά!\nΤο καθήκον μας τώρα είναι να δυναμώσουμε τη συλλογική οντότητά μας για να μπορέσουμε να επιτύχουμε τον κεντρικό μας στόχο: Τη μαζική δημιουργία νέων, ποιοτικών θέσεων εργασίας στις ελληνικές νεοφυείς επιχειρήσεις. Υπενθυμίζω πως τον όρο "ελληνικές" νεοφυείς επιχειρήσεις τον αντιλαμβανόμαστε με τη μέγιστη δυνατή ευελιξία: Είτε οποιαδήποτε εταιρεία, ελλήνων ή αλλοδαπών, που έχει ιδρυθεί στην Ελλάδα, ή εταιρεία που έχει ιδρυθεί οπουδήποτε στον κόσμο από Έλληνες, ή ακόμα και εταιρεία που για οποιοδήποτε λόγο "νιώθει ελληνικό start-up" – όπως π.χ. θα μπορούσε να είναι η εξαιρετική Babelverse.\nH στρατηγική μας παραμένει απλή και ξεκάθαρη: Βλέπουμε πέντε τομείς που η γεωοικονομία και το ανθρώπινο κεφάλαιο καθιστούν την Ελλάδα ιδανική για ανάπτυξη νεοφυούς επιχειρηματικότητας: α) Πολιτισμός & Τουρισμός, β) Αγροτική Οικονομία & Γαστρονομία, γ) Ενέργεια, δ) Υψηλή Τεχνολογία, ε) Μεταφορές & Ναυτιλία. Από εκεί και πέρα, υπάρχουν πράγματα που είναι στο χέρι μας και θα τα κάνουμε και άλλα που πρέπει να τα κάνουν τρίτοι, οπότε θα κάνουμε ότι μπορούμε για να τα προωθήσουμε.\n1 – Να βοηθήσουμε στη δικτύωση και τη συνεργασία των νεοφυών επιχειρήσεων. Για να το πετύχουμε αυτό στην ΕΕΝΕ οργανώνουμε ανά δίμηνο τις ανοιχτές συναντήσεις "Είμαι – Κάνω – Θέλων" όπου κάθε συμμετέχων έχει 2 λεπτά να παρουσιάσει ποιος είναι, με τι ασχολείται και τι τύπου συνεργασία αναζητά από την κοινότητα. Οι συναντήσεις αυτές έχουν ήδη γίνει θεσμός στην Αθήνα και σύντομα θα πραγματοποιούνται και σε άλλες πόλεις στην Ελλάδα.\n2- Να βοηθήσουμε στην ανάπτυξη της τεχνογνωσίας των νεοφυών επιχειρήσεων. Για να το πετύχουμε αυτό στην ΕΕΝΕ προχωρήσαμε στη δημιουργία του "HSA University" όπου πάλι ανά δίμηνο οργανώνουμε workshops για τα μέλη όπου ειδήμονες παρουσιάζουν την άποψή τους και στη συνέχεια ακολουθεί ανοιχτή συζήτηση πάνω σε σημαντικά ζητήματα για τη δημιουργία, τη λειτουργία και την ανάπτυξη των νεοφυών επιχειρήσεων. Ήδη τον Δεκέμβριο έγινε το πρώτο τέτοιο workshop για την χρηματοδότηση υψηλού ρίσκου στις νεοφευείς επιχειρήσεις και σύντομα θα έχουμε νέα HSA University στην Αθήνα και σε άλλες πόλεις.\n3 – Να καταγράψουμε, να αναλύσουμε και τελικά να εκφράσουμε τις απόψεις των start-ups! Για να το κάνουμε αυτή στην ΕΕΝΕ οργανώνουμε ανά τρίμηνο "open brainstorming meetings", όπως έχουμε κάνει πολλές φορές με τελευταία φορά τον Οκτώβριο 2012.\n4 – Να συνδέσουμε την κοινότητα των νεοφυών επιχειρήσεων με εκείνη των ιδιωτών επενδυτών, προωθώντας τον θεσμό των Business Angels στην Ελλάδα ως μόνη βιώσιμη διέξοδο για την σταθερή χρηματοδότηση των start-ups. Στο πλαίσιο αυτό τον Φεβρουάριο ιδρύσαμε τους Hellenic Angels και από το 2013 θα οργανώνουμε εξαμηνιαία pitching events όπου επιλεγμένα start-ups θα παρουσιάζονται σε επιλεγμένους ιδιώτες επενδυτές οι οποίοι έχουν δεσμευτεί να κάνουν επενδύσεις πρώϊμου σταδίου.\n5 – Να παρουσιάσουμε την ελληνική νεοφυή επιχειρηματικότητα στην κοινωνία και στο εξωτερικό καθώς και να κάνουμε μια μεγάλη δημόσια συζήτηση για τα start-ups. Έχοντας ξεκινήσει με τα Greek Start-up Forum το 2009 και 2010, στις αρχές του 2012 κάναμε την Entrepreneur Week Greece, με αποστολές 35 ατόμων από 10 χώρες και περισσότερους από 800 συμμετέχοντες στην Αθήνα. Συνεχίζουμε στην ίδια κατεύθυνση καθιερώνοντας το Ετήσιο Συνέδριο Νεοφυούς Επιχειρηματικότητας το οποίο θα γίνεται κάθε Απρίλιο στην Αθήνα.\nΠέρα από τις παραπάνω "δικές μας" δράσεις, μέσα από την ανοιχτή συζήτηση των start-up entrepreneurs έχουν προκύψει συγκεκριμένες προτάσεις για την οριζόντια ανάπτυξη της οικονομίας της συνεργασίας και της δημιουργικότητας:\n1. Προώθηση της ιδιωτικής χρηματοδότησης στις νεοφυείς επιχειρήσεις μέσα από την υιοθέτηση φοροαπαλλαγών για επενδύσεις που πιστοποιημένα γίνονται σε start-ups. Αυτό μπορεί να ισχύει τόσο για ιδιώτες (angel investors) όσο και για επιχειρήσεις (corporate venturing). Eίναι σημαντικό πως τέτοια μέτρα φοροαπαλλαγών έχουν περάσει με μεγάλη επιτυχία τόσο σε ισχυρές οικονομίες όπως η Ολλανδία και η Μεγάλη Βρετανία όσο και σε πιο αδύναμες, όπως η Πορτογαλία σε καθεστώς μνημονίου με το ΔΝΤ.\n2. Δημιουργία ειδικών οικονομικών ζωνών / ζωνών καινοτομίας στα κέντρα των πόλεων, με προεξάρχουσα την περίπτωση της Αθήνας. Στο σχέδιο αυτό θα δίνονται πολύ ισχυρά φορολογικά και εισφορολογικά κίνητρα σε νεοφυείς επιχειρήσεις που εγκαθίστανται σε συγκεκριμένες ζώνες στα κέντρα των πόλεων, λύνοντας με τον τρόπο αυτό πολλαπλά προβλήματα όπως η ανεργία των νέων, η καθίζηση της αγοράς ακινήτων και η εγκληματικότητα. Συγκεκριμένα για την Αθήνα, όπως παρατήρησαν οι ξένοι επισκέπτες της Entrepreneur Week Greece, θα μπορούσε το κέντρο από πεδίο παραβατικότητας, εξαθλίωσης και εγκληματικότητας να γίνει και πάλι μια παγκόσμια πρωτεύουσα δημιουργικότητας αξιοποιώντας το τεράστικο συμβολικό κεφάλαιο του τόπου αυτού. Αξίζει να σημειωθεί πως παρόμοια προγράμματα είχαν πολύ μεγάλη επιτυχία στο Λονδίνο, τη Μαδρίτη και το San Francisco.\n3. Σταθμοί εξυπηρέτησης επιχειρηματικότητας. Οραματιζόμαστε ένα "Start-up ΚΕΠ", μια δομή one-stop-shop όπου ο δημιουργός της νεοφυούς επιχείρησης θα είχε όλες τις συναλλαγές τους με τη δημόσια διοίκηση ενώ ταυτόχρονα θα μπορούμε να λαμβάνει ενημέρωση / συμβουλές για φορολογικα, λογιστικά και νομικά ζητήματα για το start-up του.\nΠέραν των παραπάνω προτάσεων, η ΕΕΝΕ έχει ακόμα μιλήσει για κίνητρα επαναπατρισμού κεφαλαίων υπό τον αυστηρό όρο επένδυσής τους στην οικονομία της συνεργασίας & της δημιουργικότητας καθώς και την αξιοποίηση των υποδομών σε ΟΤΑ για τη δημιουργία "κυψελών επιχειρηματικότητας" – μικρών co-working spaces δηλαδή σε τοπικό επίπεδο όπου θα μπορούσε να αναπτυχθεί η νεοφυής επιχειρηματικότητα.\nΚλείνοντας το 2012 το καλύτερο που έχουν να κάνουν οι start-up entrepreneurs είναι στην στρατηγική τους να διαχωρίσουν με σαφήνεια το non-profit από το for-profit strategy. Κάθε νεοφυής επιχείρηση όχι απλώς δικαιούται αλλά είναι ο λόγος ύπαρξής της να έχει την ιδιωτική της ατζέντα ώστε να επιβιώσει στον ανταγωνισμό και να αναπτυχθεί. Ταυτόχρονα όμως η κοινή λογική προτάσσει ότι η νεοφυής επιχείρηση πρέπει να έχει και μια συλλογική ατζέντα. Εκεί δηλαδή που θα ενώσει τις δυνάμεις της με τις άλλες νεοφυείς επιχειρήσεις και με τις δημιουργούμενες οικονομίες κλίμακας να μπορέσει να αλλάξει, να βελτιώσει το περιβάλλον μέσα στο οποίο λειτουργεί, αυξάνοντας έτσι κατακόρυφα και τις πιθανότητες επιτυχίας της.\nΌλοι εμείς στην Ελληνική Ένωση Νεοφυών Επιχειρήσεων είμαστε απόλυτα δεσμευμένοι να προχωρήσουμε στην κατεύθυνση αυτή και αναμένουμε όλες τις νεοφυείς επιχειρήσεις να ενώσουν τις δυνάμεις τους στη μεγάλη αυτήν προσπάθεια!\nΤελευταία τροποποίηση στις Δευτέρα, 15 Απριλίου 2013 14:45


Αγαπητή «Α, μπα»: Μέσα μου νιώθω σαν να τον χρησιμοποιώ - Α,ΜΠΑ\nΑΡΧΙΚΗ ΑΓΑΠΗΤΗ Α, ΜΠΑ Αγαπητή «Α, μπα»: Μέσα μου νιώθω σαν να τον χρησιμοποιώ\nΠόσο ξεκάθαροι πρέπει να είμαστε ώστε να μην τρέφει αυταπάτες ο απέναντι;\nαπό Λένα Φουτσιτζή 10.01.2019, 12:00 5.2k Views 42 Σχόλια\nΚαλησπέρα αμπα! Εδω και τρια χρονια ειναι στην παρεα μου ο Ρ. Του Ρ. Του εχω αδυναμια, τον αγαπαω πολυ, εχω μια απροσδιοριστη ερωτικη ελξη μαζι του την οποια ομως δεν εχω προχωρησει γιατι δε μου αρεσει πολυ εμφανισιακα. Τι εννοω, δεν ειναι καποιος που θελω να βλεπω διπλα μου οταν ξυπναω καθε μερα.(παρακαλω μη με πειτε ψωνιο, δεν λεω οτι εγω ειμαι κουκλα, λεω οτι αυτος ο ανθρωπος εμφανισιακα δε μου αρεσει πολυ)σε εκεινον αρεσω εδω και χρονια το εχει πει σε φιλη μου. Παντα οταν βγαινουμε υπαρχει ενα καυλαντισμα το οποιο μεχρι τωρα κοβοταν απο μεριας μου γιατι οπως προανεφερα εφοσον δε μου αρεσει αρκετα θεωρουσα οτι δεν υπαρχει λογος να ρισκαρω τη φιλια μας. Ελα ομως που προσφατα ενα βραδυ ηπιαμε λιγο παραπανω και ηθελα κι εγω να προχωρησω και εγινε τελικα το κρεβατι το οποιο ηταν πολυ καλο.Απο τοτε βρισκομαστε, εγω του χω πει οτι βγαινω με αλλους και οτι θελω κατι ανοιχτο , τυπου fuck buddy. Ημουν πολυ ξεκαθαρη εξαρχης. Τελευταια μου πεταει καποια «μου ελειψες» ή «το περιμενα αυτο τοσα χρονια και ειναι τελειο» και βλεπω στα ματια του απο κοντα οτι αρχιζει να δενεται(με κοιταει χαμογελωντας σαν χαμενος για ωρα) , φροντιζω λοιπον να λεω εκφρασεις οπως Ρ μου «dont fall in love with me” με αστεια διαθεση αλλα το εννοω, γιατι εγω δε βρισκομαι καθολου σ αυτο το μηκος κυματος με αυτον. Μου αρεσει το σεξ μαζι του οχι ομως κατι παραπανω. Μεσα μου ομως νοιωθω σαν να τον χρησιμοποιω, σαν να ξερω τα αισθηματα του για μενα και οτι εγω δεν ανταποκρινομαι , παρ ολα αυτα δε το κοβω. Εχει βαση αυτη η σκεψη; (Παρεπιπτοντως εδω επιβεβαιωνεται και αυτο που λες οτι το σε θελω δεν ειναι ασπρο ή μαυρο, εχει πολλες γκριζες ζώνες, ναι γινεται να θελεις καποιον αλλα οχι αρκετα). Αυτος λοιπον που κανει κατι με καποιον που τον θελει για κατι περιστασιακο αλλα οχι για κατι παραπανω , ειναι γαιδαρος; Ποσο ξεκαθαρος πρεπει να ναι με τον απεναντι του ωστε να μην τρεφει αυταπατες ο απεναντι; εγω εχω πει αρκετά ή πρεπει να πω ακομα πιο ξεκαθαρα «σε θελω μονο γι αυτο» ; Δεν θελω απλα οταν τελιωσει ολο αυτο να νοιωθει με καποιον τροπο οτι τον κοροιδεψα\nΌσο συντηρείς αυτή την κατάσταση, αυτός ελπίζει. Κάνε με αυτή την πληροφορία ό,τι νομίζεις, δεν είναι δικαστήριο ηθικής εδώ. Πρέπει να έχεις τον δικό σου κώδικα.\nΠριν λίγο καιρό κάποιος είχε ρωτήσει αν, σε σύντομες σχέσεις με σχεδόν αποκλειστικό σκοπό το σεξ το πρέπον είναι να απομακρύνεται όταν καταλάβει ότι η κοπέλα αναπτύσσει συναισθήματα (https://ampa.lifo.gr/apantiseis/agapiti-a-mpa-ti-kano-otan-syneiditopoio-oti-einai-ligo-parapano-tsimpimeni-mazi-moy). Η γνώμη μου τότε ήταν η εξής: “Οι δικές του υποχρεώσεις είναι δύο: η απαράβατη, να μην πιέζει δηλαδή κάποιον που του φέρνει αντιρρήσεις, και η «ηθική» υποχρέωση να μην κοροϊδεύει κάποιον τάζοντας πράγματα που δεν ισχύουν. Από ‘κει και πέρα πρέπει και λίγο να αναλαμβάνει ο καθένας την ευθύνη της συναισθηματικής του περιφρούρησης, άπαξ και δεν πέφτει θύμα βίας, ούτε καν εξαπάτησης. Ειδικά αν μιλάμε για περιπέτειες εβδομάδων, όπως αφήνει… Διαβάστε περισσότερα »\nπραγματικά τέλειο σχόλιο!\nΜα του ειπε οτι βγαινει με αλλους και οτι μεταξυ τους θελει να ειναι fuck buddies, (καποιοι που κανουν απλα σεξ) , τι παραπανω να του ελεγε;\nΣυμφωνώ εν μέρει με το σχόλιό σου διαφωνώ στο ότι δεν έχουμε ευθύνη στην ψυχική γαλήνη του άλλου. Προσωπικά θεωρώ ότι πρώτα μπαίνουν τα αισθήματα του άλλου και μετά η καλοπέρασή μας. Αν δε νιώθεις τόσα πράγματα για κάποιον τόσο δύσκολο ειναι να φύγεις προκειμένου να μην τον πληγώσεις; Νομίζω δεν είναι δύσκολο. Και έπειτα εύκολο είναι να βρει άλλον να θέλει μόνο σεξ γιατί να συνεχίσει με αυτόν που θέλει και έχει ανάγκη το κάτι παραπάνω; Το θεωρώ γαιδουριά να μένει κανείς σε μια σχέση που ξέρει ότι θα πληγωσει τον άλλο. Είναι καθαρά θέμα ναρκισσισμού.\nΚοίτα έκανα ακριβώς το ίδιο κάποτε λέγοντας ακριβώς τα ίδια στον εαυτό μου. Εγώ ήμουν ξεκάθαρη και αυτός το δεχόταν. Το δεχόταν όμως για να μη με χάσει. Και το έβλεπα ότι με ερωτευοταν. Και γινομουν κακιά και του μιλουσα σκληρά για να το πάρει χαμπάρι. Δεν το πήρε ποτε, εγώ καταπιεζομουν γιατί ενώ ήθελα να κόψω είχα τύψεις που του φερομουν άσχημα και δεν έκοβα και αυτός είχε ελπίδες. Όταν τελικά του είπα τέλος, ως εδώ τον είχα να κλαίει για ώρες και να λέει ότι αυτός ήταν ο χαζός που νόμιζε ότι θα τον αγαπούσα,ότι θα άλλαζα γνώμη,… Διαβάστε περισσότερα »\nΓια εκεί πηγαίνει, νομίζω κι εγώ. Από εκεί και πέρα γνωρίζοντάς το είναι δική της απόφαση αν θα το κόψει πριν φτάσει ο Ρ σε τέτοιο σημείο, ή όχι.\nΑν και νομίζω ότι με την ελάχιστη προσοχή και το καλό σεξ έχει ήδη χτίσει κάστρα στην άμμο. Τόσο δα λιγάκι ενθάρρυνση θέλουμε άμα ερωτευτούμε…\nMitsi ήθελα να σου πω πως το έθεσες σε πολύ αντικειμενική βάση, αποδίδοντας ευθύνες εξίσου στα εμπλεκόμενα άτομα. Μ’αρέσει που δεν παραμυθιάζεσαι και χρησιμοποιείς τις ιστορίες σου για να δώσεις απτά παραδείγματα στους θεματοθέτες 🙂\nΦίλες μου σε ανάλογες καταστάσεις με αυτές που περιγράφεις έχουν τελικά καταλήξει να παντρευτούν αυτούς άνδρες..θες ελλείψη εναλλακτικών επιλογών θεσ μετά από μια απογοήτευση που τους έστειλέ κατευθείαν στο σίγουρο….το θέμα είναι τί γινεται μετά..εννοώ μετα από κάποια χρόνια συμβίωσης…αυτό είναι κάτι που αναμένω με ενδιαφέρον να δω..\nΒρε κοπέλα μου, όπως αυτός δεν μπορεί να σε κάνει να τον δεις πιο σοβαρά έτσι κι εσύ δεν μπορείς να του πεις “don’t fall in love with me”. Ξέρεις ότι νιώθει πράγματα, και μάλιστα χρόνια και πιστεύεις ότι είναι κατάλληλος fuck buddy για σένα; Ναι, είναι γαιδουρινή συμπεριφορά, γιατί ξέρεις ότι πονάει και μάλιστα είναι ένας άνθρωπος τον οποίο αποκαλούσες φίλο. Το να είμαστε ξεκάθαροι πολλές φορές δεν είναι αρκετό, γιατί αυτός συνέχισε να σε βλέπει ρομαντικά ενώ ήσουν ξεκάθαρη. Δεν υπάρχει κάτι άλλο να πεις. Αυτό που θες δεν γίνεται, τέλος. Ούτε αυτό που θέλει αυτός γίνεται και… Διαβάστε περισσότερα »\nεγω θα πρότεινα πάντως να κάνεις μια χάρη στον εαυτό σου και να απαγκιστρωθείς λίγο από τους περιορισμούς που βάζεις εσύ η ίδια στον εαυτό σου περι εμφάνισης του αγοριού κλπ.\nίσως αν το δεις λίγο πιο χαλαρά να είναι και σχέση ζωής. ίσως και όχι φυσικά. Αλλά αν ξεκινάμε κάτι με κολλήματα δεν δινουμε στον άνθρωπο την ευκαιρία που του αξίζει.\nΓια αρχή, δεν ήσασταν ποτέ φίλοι. Η σχέση ήταν άνιση από τη στιγμή που σε εκείνον άρεσες περισσότερο. Καλώς ή κακώς έχεις πάνω του κάποια μορφή εξουσίας, που κατά τη γνώμη μου θα έπρεπε να μην τη χρησιμοποιήσεις. Δεν το λέω ηθικοπλαστικά, απλώς βλέπεις ότι το πράγμα μπλέκει χωρίς λόγο.\nΑν δεν ήταν το εμφανισιακό θα ενδιαφερόσουν για κλειστή σχέση αγαπητή φίλη;\nΓιατί αν δεν σου άρενε σωματικά πώς προέκυψε το καλό σεξ;\nΜια χαρά προκύπτει. Απλά δεν έχει τύχει σε σένα για να το καταλάβεις.\nΚι εγώ την ίδια ακριβώς απορία είχα. Εντάξει να μη σε καυλώνει αυτό που βλέπεις, αλλά “του έχω αδυναμία, τον αγαπάω, υπάρχει απροσδιόριστη ερωτική έλξη” + καλό σεξ εμένα μου ακούγεται τέλεια συνταγή για σχέση. Μήπως το πρόβλημα δεν είναι ότι δεν θέλει η γράφουσα να τον βλέπει δίπλα της όταν ξυπνάει αλλά ότι δεν θέλει να τον βλέπει ο κοινωνικός της περίγυρος μαζί της;\nΜου θύμισε τη Σάρλοτ από το Sex and the City που δεν της άρεσε ο καραφλός αλλά όλα τα άλλα ήταν τέλεια και όταν το φιλοσόφησε ότι τελικά ήταν ο καλύτερος από όλους,αφέθηκε και έγινε rom com φαση\nΑ, μην το λες Κατλέϊα. Και σε μένα έχει τύχει να μη με τρελαίνει εμφανισιακά, αλλά με διέγειρε εγκεφαλικά και το σεξ ήταν εκπληκτικό.\nΑλλα πού καταληγεις οταν ολα ειναι σουπερ εκτος απο το εμφανισιακο? Οτι δε θες σχεση? Αρα η ειναι επιφανειακη η προσεγγιση, η δεν ειναι ολα σουπερ\nΠάντως ατάκες όπως “don’t fall in love with me” δεν πετυχαίνουν τον σκοπό, μη σου πω σε κάνουν ακόμα πιο dreamy στα μάτια του. Μη σου πω ότι κι εγώ έτσι όπως το άκουσα ξαφνικά σε έπλασα στο μυαλό μου σαν ένα άπιαστο όνειρο :p τώρα αυτός την πάτησε, αν σε νοιάζει τόσο πολύ το well being του καλύτερα να απομακρυνθείς. Το να παραμείνετε φιλαράκια παντως, ξέχασε το.\nΕγώ νομίζω πως αφού το είπες και το έκανες ξεκάθαρο ο φίλος μας έχει την ευθύνη της δικής του ζωής. Έτσι όπως φαίνεται πάει ολοταχώς για πλήγωμα. Εξίσου πιθανό μου φαίνεται όταν το πάρει επιτέλους χαμπάρι οτι εσύ δεν, να σε λούσει με ότι κοσμητικό βρει. Οι άνθρωποι τείνουμε να κατηγορούμε τους άλλους προκειμένου να μην αποδεχτούμε ότι αρνούμασταν να δούμε την κατάσταση όπως έχει. Προς το παρόν ελπίζει. Θα έλεγα να μην αγχώνεσαι.\nΌλα τα ερωτήματά σου θα απαντηθούν όταν βρεθείς ακριβώς στην ίδια θέση που βρίσκεται αυτός.\nΠροηγούμενο άρθρο Αγαπητή «Α, μπα»: Δεν περιμένω να χωρίσει για να είμαστε μαζί\nΕπόμενο άρθρο Αγαπητή «Α, μπα»: Είμαι στερεότυπο;


Σοκαριστική καταγγελία για βιασμό φαντάρου σε στρατόπεδο - "Έγινε με εντολή λοχαγού" - Νέα Σμύρνη Ζωντανά | Ό,τι συμβαίνει στη Νέα Σμύρνη...Ανεβαίνει!\nΣοκαριστική καταγγελία για βιασμό φαντάρου σε στρατόπεδο – “Έγινε με εντολή λοχαγού”\nΣυγκεκριμένα καταγγέλλει ότι πριν από μια δεκαετία έπεσε θύμα βιασμού σε στρατόπεδο, όταν κατατάχθηκε στον Στρατό ως φαντάρος. “Διατάχθηκε σεξουαλική κακοποίηση από λοχαγό, την οποία εκτέλεσε ένας στρατιώτης στο ιατρείο που πήγα” δήλωσε στην κάμερα της ΕΡΤ3.\n“Μετά από προσβολές που δέχτηκα απάντησα με ύβρεις με αποτέλεσμα να αποβληθώ οδηγηθώ στο ιατρείο χωρίς την θέλησή μου”, ανέφερε ο άνδρας. Έχει καταθέσει μήνυση σε βάρος συγκεκριμένων προσώπων που, όπως λέει, ενεπλάκησαν στον βιασμό του, και επικαλείται μαρτυρίες. “Σημαντικό ρόλο θα παίξει ο υπεύθυνος του ιατρείου που με βοήθησε εκεί και δύο ΕΠΟΠ γυναίκες οι οποίες ήταν αυτόπτες μάρτυρες, όταν παραδέχθηκε ο ίδιος την ηθική αυτουργία ” τόνισε.\nΣτρατιωτικές πηγές ανέφεραν ότι “η στρατιωτική δικαιοσύνη είναι ανεξάρτητη. Δεν μπορεί να υπάρξει θέση για μια υπόθεση που διερευνάται δικαστικά”.\nΠροηγούμενο άρθροΕισήγηση λοιμωξιολόγων για χαλάρωση μέτρων: Μουσική από το Σάββατο – Απαγόρευση κυκλοφορίας στη 01:30\nΕπόμενο άρθροΑπεργία: Συγκέντρωση της ΓΣΕΕ και της ΑΔΕΔΥ – “Κάτω τα χέρια από το 8ωρο”


Με καθυστέρηση λόγω ομίχλης έφτασε στην Κρήτη η Βέροια, δεν κινδυνεύει με αφαίρεση βαθμών - Εφημερίδα Ημερήσια Ημαθίας\nΣτον “αέρα” βρίσκεται το παιχνίδι ΑΟΧ Κισσαμικού - Βέροιας που ήταν προγραμματισμένο να ξεκινήσει στις 3μ.μ. την Κυριακη, αφού η Βεροιώτικη αποστολή που σημειωτέον βρίσκονταν από τις 5 το πρωί στο πόδι δεν κατάφερε να φθάσει έγκαιρα στο γήπεδο των Περιβολίων, όχι πάντως με δικη της ευθύνη.\nΗ αναχώρηση από τη Βέροια για το αεροδρόμιο “Μακεδονία” της Θεσσαλονίκης της αποστολής ηταν προγραμματισμένη για τις 6.30π.μ. και ολοι οι ποδοσφαιριστές στην προκαθορισμένη ώρα ήταν παρόντες στο ραντεβου τους.\nΣτο αεροδρόμιο της Θεσσαλονίκης βρίσκονταν επισης έγκαιρα μιάμιση περίπου ώρα πριν την πτηση για το Ηράκλειο της Κρήτης. Ομως εκεί προέκυψε το πρόβλημα λόγω της πυκνής ομίχλης που υπήρχε και ηταν αδύνατο να απογειωθεί το αεροπλάνο.\nΗ διαμονή στο αεροδρόμιο “Μακεδονία” κράτησε 4 περίπου ώρες και αντι στις 9.10π.μ. το αεροπλάνο απογειώθηκε στις 13.30. Εν τω μεταξύ οι άνθρωποι της Βέροιας φρόντισαν να ενημερώσουν την διοργανώτρια αρχή για το πρόβλημα που προέκυψε ζητώντας το παιχνίδι να ξεκινήσει αντι στις 3μ.μ. στις πέντε για να προλάβουν να μεταβούν στο γήπεδο των Χανίων.\nΗ απόφαση όμως της Football League ήταν να ξεκινήσει στις 4μ.μ. κάτι που δεν εξυπηρετούσε την Βέροια αφού το αεροπλάνο προσγειώθηκε στο αεροδρόμιο του Ηρακλείου στις 2.45μ.μ. και από κει αναχώρησε οδικώς για τα Χανιά μισή περίπου ώρα αργότερα στις 3.15μ.μ.\nΗταν προφανές λοιπόν οτι η ΒΕΡΟΙΑ δεν προλάβαινε να βρίσκεται έγκαιρα στο γήπεδο.\nΗ αποστολή τελικά της Βέροιας έφθασε στο γήπεδο των Περιβολίων στις 4.50μ.μ. και ενω ήδη ο διαιτητής κ. Βισκαδούρος είχε κλείσει το φύλλο αγώνα.\nΣτο γήπεδο την αποστολή της Βέροιας την περίμεναν άνθρωποι του ΑΟΧ Κισσαμικού που πρόσφεραν στους ποδοσφαιριστές και τους συνοδούς τους σάντουϊτς.\nΤο φύλλο αγώνα έκλεισε στις 4.14μ.μ. με τον διαιτητή από το Ηρακλειο τον κ. Βισκαδούρη να αναφέρει ότι δεν είχε προσέλθει ακόμη η αποστολή της Βέροιας στο γήπεδο.\nΗ αποστολή της Βέροιας αναχώρησε στη συνέχεια για το Ηράκλειο οδικώς όπου ύστερα απο ταλαιπωρία 12 ωρών κατέλυσε επιτέλους σε ξενοδοχείο όπου και διανυκτέρευσε για να πάρει το αεροπλάνο της επιστροφής στις 12.30μ.μ. της Δευτέρας.\nΜε βάση τον ΚΑΠ το παιχνίδι θα πρεπει να πραγματοποιηθεί σε ημερομηνία που θα ορίσει εκ νέου η διοργανώτρια αρχή αφου βεβαίως το φύλλο αγώνα περάσει από τα αρμόδια όργανα.\nΣυγκεκριμένα το άρθρο 17 του κανονισμού αναφέρει:\n3. “Ομάδα που δεν κατέρχεται να αγωνισθεί ή παραιτηθεί σε τρεις (3) αγώνες της ίδιας διοργάνωσης αποβάλλεται με απόφαση της πειθαρχικής επιτροπής της διοργανώτριας και υποβιβάζεται στην αμέσως κατώτερη κατηγορία με συνολική αφαίρεση μειον έξι (-6) βαθμών από τον βαθμολογικό πίνακα του πρωταθλήματος που θα συμμετάσχει την επόμενη αγωνιστική περίοδο.\nΗ ποινή αυτή εκτίεται μόνο όταν πρόκειται για υποβιβασμό από επαγγελματική σε επαγγελματική ή από ερασιτεχνική σε ερασιτεχνική κατηγορία.\n4. Απο τις παραπάνω κυρώσεις απαλλάσσεται η ομάδα που δηλώνει αδυναμία συμμετοχής σε αγώνα, εφόσον αυτή οφείλεται σε ανωτέρα βία. Ως ανωτέρα βία νοείται, ενδεικτικά η διακοπή συγκοινωνιών (σιδηδρομική, ακτοπλοϊκή, αεροπορική, η διακοπή συγκοινωνιών (σιδηδρομική, ακτοπλοϊκή, αεροπορική κλπ), από οποιαδήποτε αιτία, από την οποία είναι αδύνατη η εγκαιρη προσέλευση στο γήπεδο της ομάδας.


6 Μαρτίου 2019 , Από: Γιώτα Συνιρίδου\nΟ Κρίστοφερ Κινγκ και οι εκδόσεις Δώμα θα παρουσιάσουν το βιβλίο του συγγραφέα σε δυο εκδηλώσεις σε Αθήνα και Θεσσαλονίκη.\nΣτην Αθήνα, την Τετάρτη στις 6 Μαρτίου και ώρα 19.00 στο Λεξικοπωλείο (Στασινού 13) ο Κρίστοφερ Κινγκ θα συζητήσει με τους εκδότες του για το βιβλίο του Ηπειρωτικό Μοιρολόι. Για περισσότερες πληροφορίες, μπορείτε να βρείτε την εκδήλωση στο Facebook εδώ.\nΣτην Θεσσαλονίκη, την Πέμπτη στις 7 Μαρτίου και ώρα 19.00 ο Ιανός (Αριστοτέλους 7) υποδέχεται τον Κρίστοφερ Κινγκ και τις εκδόσεις Δώμα σε μια συζήτηση γύρω από το Ηπειρωτικό Μοιρολόι. Για περισσότερες πληροφορίες, μπορείτε να βρείτε την εκδήλωση στην επίσημη σελίδα του Ιανού εδώ.\nΟι εκδόσεις Δώμα παρουσιάζουν στον ΙΑΝΟ το βιβλίο του Κρίστοφερ Κινγκ με τίτλο Ηπειρώτικο Μοιρολόι. Ο Κρίστοφερ Κινγκ συνομιλεί με τους εκδότες του Δώματος, Θάνο Σαμαρτζή & Μαριλένα Καραμολέγκου. Στην εκδήλωση θα ακουστούν μουσικά κομμάτια για τα οποία γίνεται αναφορά στο βιβλίο.\nΕπίσης, την Παρασκευή στις 8 Μαρτίου στις 22.15 θα προβληθεί το ντοκιμαντέρ «Όσον ζης φαίνου» που αποτυπώνει τη διαδρομή του Κρίστοφερ Κινγκ και συμμετέχει στο 21ο Φεστιβάλ Ντοκιμαντέρ Θεσσαλονίκης.\nΣυνηθίζουμε ν’ αντιλαμβανόμαστε τη μουσική σαν μια μορφή ψυχαγωγίας – σαν μια πολυτέλεια, τελικά σαν κάτι το περιττό. Και πράγματι η μουσική που συνήθως ακούμε αυτόν το σκοπό έχει: να διασκεδάσει. Ποια ήταν όμως η πρωταρχική λειτουργία της μουσικής; Για ποιο λόγο άρχισαν κάποτε οι άνθρωποι να τραγουδούν και να χορεύουν;\nΟ Κρίστοφερ Κινγκ, βραβευμένος μουσικός παραγωγός και μανιώδης συλλέκτης δίσκων γραμμοφώνου, υποστηρίζει ότι η μουσική στην πρωταρχική της μορφή είναι ένα γιατρικό για τις πληγές της ψυχής – κάτι εξίσου απαραίτητο με τον αέρα και την τροφή.\nΜ’ εξαίρεση μια απόμερη γωνιά της Ελλάδας, στις εσχατιές της Ευρώπης – την Ήπειρο. Εδώ, σαν από θαύμα, κρατήθηκε ζωντανός ένας πανάρχαιος τρόπος ζωής που επέτρεψε στη μουσική να διατηρήσει το θεραπευτικό της ρόλο. Ο Κινγκ αναλαμβάνει να μας ξεναγήσει σ’ αυτόν το σκληρό μα μαγικό τόπο, όπου η μουσική γίνεται ένα με την ποίηση, το χορό και τη γιορτή.


Βοήθεια - Medi Mark Surveys\nΠαρακάτω θα βρείτε απαντήσεις σε συχνά ερωτήματα και οδηγίες για την χρήση της πλατφόρμας.\nΟδηγίες πρόσβασης στα ερωτηματολόγια\nΒήμα 1ο: Πρόσβαση στην ηλεκτρονική πύλη\nΠατήστε τον σύνδεσμο http://www.medimarksurveys.gr/. Στη σελίδα που εμφανίζεται, εισάγετε το όνομα και κωδικό χρήστη που έχετε λάβει στο e-mail πρόσκλησης συμμετοχής.\nΒήμα 2ο: Πρόσβαση στο ερωτηματολόγιο\nΜόλις εισέλθετε στην πύλη, θα δείτε τον κατάλογο με τα τρέχοντα ερωτηματολόγια στα οποία συμμετέχετε και εκκρεμεί η συμπλήρωσή τους, καθώς και τις καταληκτικές τους ημερομηνίες. Για να συμπληρώσετε το ερωτηματολόγιο, πατήστε το κουμπί "Συμπλήρωση Ερωτηματολογίου".\nΒήμα 3ο: Συμπλήρωση του ερωτηματολογίου\nΑπαντήστε στις ερωτήσεις που εμφανίζονται στην οθόνη επιλέγοντας με το ποντίκι του υπολογιστή σας την απάντηση ή πληκτρολογώντας τις σχετικές απαντήσεις, ανάλογα με την ερώτηση. Σε κάθε σελίδα, στο πάνω κεντρικό μέρος της οθόνης υπάρχει μια μπάρα που σας ενημερώνει για την πρόοδο του ερωτηματολογίου. Όταν έχετε δώσει όλες τις απαντήσεις σε μια σελίδα πατήσετε «Επόμενη σελίδα» και θα μεταφερθείτε στην επόμενη σελίδα. Μετά την τελευταία σελίδα (όταν η μπάρα θα δείχνει 100%) πατήστε «Αποστολή απαντήσεων».\nΔιόρθωση: Σε περίπτωση που θέλετε να διορθώσετε κάτι σε μια από τις προηγούμενες σελίδες, μπορείτε να πατήσετε «Προηγούμενη σελίδα» και θα μεταφερθείτε στην προηγούμενη σελίδα, όπου μπορείτε να διορθώσετε οποιαδήποτε απάντησή σας.\nΈλεγχος: Κατά τη συμπλήρωση του ερωτηματολογίου, μπορεί να εμφανιστεί στο κάτω μέρος μιας ερώτησης ένα μήνυμα που θα σας παρακαλεί να ελέγξετε την απάντησή σας. Αυτό σημαίνει πως η συγκεκριμένη απάντησή σας δεν έχει λογική ακολουθία με κάποια άλλη απάντηση που έχετε δώσει προηγουμένως. Διορθώστε την λανθασμένη απάντηση και συνεχίστε.\nΠροσωρινή αποθήκευση: Εάν κατά τη συμπλήρωση του ερωτηματολογίου χρειαστεί να διακόψετε, μπορείτε να πατήσετε «Προσωρινή αποθήκευση και έξοδος» στο κάτω μέρος της σελίδας που βρίσκεστε. Όταν θα εισέλθετε πάλι στην πύλη, θα μπορείτε να συνεχίσετε από το σημείο στο οποίο διακόψατε.\nΠοια είναι τα στοιχεία μου για την πρόσβαση στα ερωτηματολόγια;\nΘα βρείτε το όνομα χρήστη και τον κωδικό πρόσβασης σας στο τέλος του e-mail που έχετε λάβει, το οποίο σας προσκαλλεί να συμματάσχετε στις έρευνες της Medi Mark.\nΕάν δεν έχετε λάβει το e-mail αυτό, παρακαλώ επικοινωνήστε μαζί μας στην διεύθυνση medimark@hol.gr.


Ο Liam Gallagher σχολιάζει και βαθμολογεί όλα τα άλμπουμ των Oasis\nΑπό: Γιώργος Κορμπάκης 2017-10-05, 20:54\nΑύριο κυκλοφορεί το πρώτο σόλο άλμπουμ του Liam Gallagher και ο εκκεντρικός πρώην τραγουδιστής των Oasis παραχώρησε μία νέα συνέντευξη για λογαριασμό του NME, όπου του ζητήθηκε να ταξινομήσει τα άλμπουμ της καριέρας του κατά σειρά προτίμησης.\nΟ Liam βαθμολόγησε τον επικείμενο δίσκο του, ‘As You Were’, με… 11/10 και πάμε να δούμε τι είπε για τα άλμπουμ της μπάντας με την οποία μεγαλούργησε:\nΔεν θυμάμαι καν αυτόν τον δίσκο. Και δεν μ’ αρέσει καθόλου ο τίτλος του. ‘Heathen Chemistry’; Παράτα μας.\nΗ βαθμολογία του Liam: 5/10\nΑυτός ο δίσκος κυκλοφόρησε όταν η μπάντα ήταν σε περίεργη φάση και δεν μου αρέσει ιδιαίτερα. Χάσαμε κάποια καλά μέλη της μπάντας. Είμαι σίγουρος ότι είμαι εξαιρετικός εδώ, αλλά το αφήνω πάνω σας.\nΑξιοπρεπές. Ίσως να είχα 1-2 κομμάτια σε αυτό. Είχαμε αρχίσει να βρίσκουμε ξανά τα πατήματά μας νομίζω.\nΗ βαθμολογία του Liam: 7/10\nΕπιστροφή στις ρίζες. Μπορεί να κάναμε διάφορα πειράματα στην καριέρα μας, αλλά δεν νομίζω πως ήμασταν ποτέ experimental.\nΗ βαθμολογία του Liam: 8/10\nΤεράστιο. Βιβλικό. Δεν θυμάμαι και πολλά σχετικά με αυτόν τον δίσκο, αλλά σίγουρα κέρδισε τη μάχη με τον χρόνο. Το λατρεύω αυτόν τον δίσκο, ακόμα παίζω κάποια κομμάτια του. Αυτό μας έκανε αυτό που είμαστε. Για πολλά παιδιά της εποχής, σημαίνει πολλά.\nΗ βαθμολογία του Liam: 10/10\nΈνα ακόμα μεγάλο άλμπουμ. Το λάτρεψα. Πολλά εξαιρετικά τραγούδια. Μας έκανε παγκόσμιο όνομα.\nOasis – (What’s The Story) Morning Glory?: 10+1 facts που ίσως δεν γνώριζες\nΤο αγαπώ. Το μόνο πρόβλημα είναι ότι το παιδί μας (σ.σ. εννοεί τον αδερφό του, Noel Gallagher) νόμιζε ότι μπορεί να κάνει και λίγο τον παραγωγό. Και ενώ ο Owen Morris, που είναι όντως παραγωγός, του έλεγε «άσε αυτές τις κιθάρες αλά Slash» δεν άκουγε. Γι’ αυτό ο Noel δεν έχει και πολύ καλές αναμνήσεις από αυτό. Αλλά είναι κλασάτο!\nΝα γιατί δεν θα ξαναϋπάρξουν Oasis


Στις 17 Ιουνίου 2020, η Ευρωπαϊκή Επιτροπή παρουσίασε μια ευρωπαϊκή στρατηγική για την επιτάχυνση της ανάπτυξης, της παρασκευής και της διάθεσης εμβολίων κατά της νόσου COVID-19. Ένα αποτελεσματικό και ασφαλές εμβόλιο κατά του ιού θα είναι το καλύτερο μέσο για την οριστική αντιμετώπιση της πανδημίας.\nΣτις 15 Οκτωβρίου, η Επιτροπή ενέκρινε τη στρατηγική εμβολιασμού της ΕΕ, στην οποία παρουσιάζονται τα βασικά στοιχεία που θα πρέπει να λάβουν υπόψη τα κράτη μέλη για τον σχεδιασμό του εμβολιασμού κατά της νόσου COVID-19, καθώς και οι ομάδες προτεραιότητας οι οποίες θα πρέπει να εμβολιαστούν κατά προτεραιότητα.\nΣήμερα πάνω από 100 εκατομμύρια παιδιά στον κόσμο εμβολιάζονται κάθε χρόνο κατά ασθενειών, όπως η διφθερίτιδα, ο τέτανος, ο κοκκύτης, η φυματίωση, η πολιομυελίτιδα, η ιλαρά και η ηπατίτιδα Β. Σύμφωνα με τον Παγκόσμιο Οργανισμό Υγείας (ΠΟΥ), χάρη στον εμβολιασμό προλαμβάνονται κάθε χρόνο 2-3 εκατομμύρια θάνατοι σε όλο τον κόσμο, και μειώνονται οι δαπάνες για την ειδική θεραπεία ασθενειών, π.χ. μέσω αντιμικροβιακών θεραπειών (για τις ιογενείς λοιμώξεις).\nΠαρά το εξαιρετικό ιστορικό τους, αρκετές χώρες της ΕΕ και γειτονικές χώρες βρίσκονται σήμερα αντιμέτωπες με πρωτοφανή κρούσματα ασθενειών που θα μπορούσαν να προληφθούν με εμβολιασμό λόγω ανεπαρκών ποσοστών κάλυψης με εμβολιασμό. Η μείωση της εμπιστοσύνης του κοινού στον εμβολιασμό, οι γεωγραφικές διαφορές ως προς την πρόσβαση στα εμβόλια και η αύξηση της παραπληροφόρησης σχετικά με τον εμβολιασμό αποτελούν πηγή ανησυχίας και μείζονα πρόκληση για τους εμπειρογνώμονες στον τομέα της δημόσιας υγείας. Η εξασφάλιση ισότιμης πρόσβασης στα εμβόλια για όλους τους πολίτες της ΕΕ, η καταπολέμηση της παραπληροφόρησης και η βελτίωση της εμπιστοσύνης στα εμβόλια αποτελούν κοινούς στόχους της Ευρωπαϊκής Επιτροπής και των κρατών μελών της ΕΕ.\nΣτην Ευρωπαϊκή Ένωση εφαρμόζονται πολύ αυστηροί κανόνες για την έγκριση των εμβολίων που διατίθενται στην αγορά. Ο Ευρωπαϊκός Οργανισμός Φαρμάκων (EMA) αναλαμβάνει την αξιολόγηση και την εποπτεία των εμβολίων, αμέσως μετά τον σχεδιασμό τους. Μετά από ενδελεχείς δοκιμές, η Ευρωπαϊκή Επιτροπή μπορεί να εκδώσει άδεια κυκλοφορίας στην αγορά. Ο ΕΟΦ εξακολουθεί να αξιολογεί την ασφάλεια των εμβολίων μετά τη διάθεσή τους στην αγορά και να διενεργεί επιτήρηση μετά την έγκρισή τους. Όλα αυτά τα βήματα έχουν σχεδιαστεί για να εξασφαλίζουν τη μέγιστη δυνατή ασφάλεια, με τελικό μέλημα την υγεία και την ευημερία του πληθυσμού.\nΤα εμβόλια περιέχουν αντιγόνα, χάρη στα οποία δημιουργείται ανοσία σε συγκεκριμένους παθογόνους οργανισμούς, όπως ο ιός της γρίπης. Ωστόσο, για να είναι αποτελεσματικά τα εμβόλια, αυτά πρέπει επίσης να περιέχουν ορισμένες άλλες ουσίες, όπως, μεταξύ άλλων, σταθεροποιητές, ανοσοενισχυτικά και συντηρητικά.\nΟι σταθεροποιητές είναι αναγκαίοι για να διατηρείται η αποτελεσματικότητα των εμβολίων κατά την αποθήκευση. Τα ανοσοενισχυτικά είναι ενώσεις που προστίθενται στα εμβόλια για να βελτιώσουν την ανοσολογική τους αντίδραση. Ενισχύοντας την παραγωγή αντισωμάτων κατά ιών ή βακτηρίων, καθιστούν τα εμβόλια πιο αποτελεσματικά και αυξάνουν τη διάρκεια προστασίας που προσφέρουν. Τα συντηρητικά είναι ένας τρίτος τύπος ένωσης ο οποίος εμποδίζει την ανάπτυξη επικίνδυνων βακτηρίων ή μυκήτων που έχουν καθοριστική σημασία για την ασφάλεια των εμβολίων. Όλα τα συστατικά των εμβολίων που διατίθενται στην Ευρωπαϊκή Ένωση υποβάλλονται σε αυστηρούς ελέγχους και θεωρούνται, μετά από διάφορες μελέτες, ασφαλή στο πλαίσιο των εν λόγω εμβολίων. Για καλύτερη ενημέρωση, ο ΠΟΥ προσφέρει ένα σύντομο διαδικτυακό μάθημα με τις βασικές έννοιες σχετικά με την ασφάλεια των εμβολίων.\nΤον Δεκέμβριο του 2018, το Συμβούλιο ενέκρινε σύσταση σχετικά με την ενίσχυση της συνεργασίας της ΕΕ όσον αφορά τις ασθένειες που προλαμβάνονται με εμβολιασμό. Η πρωτοβουλία στοχεύει στην αντιμετώπιση της επιφυλακτικότητας απέναντι στον εμβολιασμό, στη βελτίωση του συντονισμού της προμήθειας εμβολίων, στη στήριξη της έρευνας και της καινοτομίας και στην ενίσχυση της συνεργασίας της ΕΕ όσον αφορά τις ασθένειες που μπορούν να προληφθούν με εμβολιασμό.\nΒίντεο (υπότιτλοι στα EN, FR, DE, IT, RO)\nΕνημερωτικό δελτίο (διαθέσιμο στα FR, DE, IT, PT, RO)\nπροωθώντας τον εμβολιασμό κατά της εποχικής γρίπης σε ομάδες υψηλού κινδύνου.\nενθαρρύνοντας τις χώρες της ΕΕ να εξασφαλίζουν ότι όλα τα παιδιά ανοσοποιούνται\nεγκρίνοντας τη χρήση τριών εμβολίων κατά του καρκίνου του τραχήλου της μήτρας\nβοηθώντας τις χώρες της ΕΕ να αναπτύξουν μια στρατηγική εμβολιασμού κατά της πανδημίας της γρίπης Η1Ν1 («γρίπη των χοίρων»).\nΗ κοινή δράση, η οποία τέθηκε σε εφαρμογή το 2018, στοχεύει στην καταπολέμηση της επιφυλακτικότητας απέναντι στον εμβολιασμό και στην αύξηση της εμβολιαστικής κάλυψης στην ΕΕ. Την συντονίζει το Εθνικό Ίδρυμα Υγείας και Ιατρικής Έρευνας της Γαλλίας (INSERM) και συμμετέχουν σε αυτή 20 χώρες (17 χώρες της ΕΕ και 3 χώρες εκτός ΕΕ).\nΗ κοινή δράση συμβάλλει στην ενίσχυση της συνεργασίας των εθνικών συμβουλευτικών ομάδων ανοσοποίησης, με στόχο την ενίσχυση της διαφάνειας και της εμπιστοσύνης στη διαδικασία λήψης αποφάσεων όσον αφορά την εισαγωγή νέων εμβολίων.\nΤην άνοιξη του 2019 δημιουργήθηκε ένας «Συνασπισμός για τον εμβολιασμό» στον οποίο συμμετέχουν ευρωπαϊκές ενώσεις εργαζομένων στον τομέα της υγείας, καθώς και ενώσεις φοιτητών στον εν λόγω τομέα. Ο συνασπισμός θα διευκολύνει τη σωστή ενημέρωση του κοινού, την καταπολέμηση των μύθων γύρω από τον εμβολιασμό και τα εμβόλια, καθώς και την ανταλλαγή βέλτιστων πρακτικών. Την προεδρία του συνασπισμού ασκούν από κοινού 3 μεγάλες ευρωπαϊκές ενώσεις επαγγελματιών του τομέα της υγείας:\nΕυρωβαρόμετρο – Η στάση των Ευρωπαίων απέναντι στον εμβολιασμό\nΕπίπεδο εμπιστοσύνης στα εμβόλια στην ΕΕ (επικαιροποιημένη έκθεση, με νέα στατιστικά στοιχεία για τη Σουηδία): έκθεση του 2018 – συνοπτικό ενημερωτικό δελτίο\nΗ οργάνωση και η παροχή υπηρεσιών εμβολιασμού: πλήρης έκθεση – 28 δελτία ανά χώρα


Γιατί δεν είσαι ποτέ στην ώρα σου και πώς θα το διορθώσεις - ΚΑΡΙΕΡΑ\nAskmen Greece > Χρήμα & Καριέρα > ΚΑΡΙΕΡΑ > Γιατί δεν είσαι ποτέ στην ώρα σου και πώς θα το διορθώσεις\nΜήπως το «συγγνώμη που άργησα» το λες πιο συχνά κι απ' το καλημέρα; Μήπως πρέπει να επαναπροσδιορίσεις τη σχέση σου με τον χρόνο; Κανείς δεν θέλει να τον στήνουν σε ραντεβού. Κανείς. Είτε πρόκειται για προσωπικό, πόσω μάλλον για επαγγελματικό.\n>>> Ποιες κοινές συνήθειες έχουν όλοι οι εξαιρετικά συνεπείς άνθρωποι\n>>> Γιατί πρέπει να πηγαίνεις στη δουλειά πριν την ώρα σου


chrissaki: Χριστουγεννιάτικα έθιμα ανά τον κόσμο\nΚαλά Χριστούγεννα φίλες μου!\nΣίγουρα τούτη η μέρα θα σας βρει γύρω από κάποιο οικογενειακό ή φιλικό τραπέζι να γιορτάζετε συντροφιά με τα αγαπημένα σας πρόσωπα, όπως απαιτεί το έθιμο. Τα Χριστούγεννα άλλωστε είναι μία από τις σημαντικότερες γιορτές για την Ελλάδα, αλλά και για πολλές ακόμη χώρες ανά τον κόσμο. Τα έθιμα όμως των γιορτινών αυτών ημερών, παρότι έχουν κοινή βάση, ποικίλουν.\nΑγγλία, Αυστρία, Βέλγιο, Γαλλία, Γερμανία, Δανία, Ελβετία, Ισπανία, Ιταλία, Νορβηγία, Ολλανδία, Πολωνία, Σουηδία, Τσεχία και Φιλανδία. Δεκαπέντε χώρες που γιορτάζουν με το δικό τους ξεχωριστό τρόπο αυτή την τόσο μοναδική μέρα. Δείτε πως!\nΗ Αγγλική κλασσική διακόσμηση περιλαμβάνει φωτεινά κόκκινα Αλεξανδρινά γύρω από το τζάκι, καθώς και κλαδιά «γκι» που κρέμονται από την οροφή που σύμφωνα με τη παράδοση όποιος στέκεται κάτω από αυτό πρέπει να ανταλλάξει φιλιά με αγαπημένα πρόσωπα. Για τους Άγγλους δεν νοείται εορταστικό χριστουγεννιάτικο τραπέζι χωρίς γαλοπούλα, κρεατόπιτα και χριστουγεννιάτικη πουτίγκα για καλή τύχη.\nΣτην Αυστρία όπως και στις άλλες χώρες η περίοδος των εορτών ξεκινάει την τελευταία Κυριακή του Νοεμβρίου ή την πρώτη του Δεκεμβρίου. Στα παραδοσιακά στεφάνια που κατασκευάζονται τις ημέρες αυτές τοποθετούνται κεριά. Κάθε Κυριακή που ακολουθεί ανάβουν και ένα ακόμη κερί μέχρι και την 24 Δεκεμβρίου. Τα δώρα στα παιδιά τα μοιράζει ο Άγιος Νικόλαος με βοηθό του τον Krampus στις 6 Δεκεμβρίου. Το χριστουγεννιάτικο τραγούδι «Silent Night, Holy Night» το οποίο μεταφράστηκε σε πολλές γλώσσες, στην Ελληνική «Άγια Νύχτα», τραγουδήθηκε για πρώτη φορά στην Αυστρία στις αρχές του 19ου αιώνα. Η εορταστική περίοδος τελειώνει επίσημα στις 2 Φεβρουαρίου, αν και οι Αυστριακοί θεωρούν τα Θεοφάνια στις 6 Ιανουαρίου. Τα παιδιά ντυμένα σαν τους τρεις Μάγους γυρίζουν τα σπίτια και τραγουδούν τα κάλαντα, εύχονται ένα ειρηνικό και ευλογημένο νέο έτος, ενώ τα χρήματα που συγκεντρώνουν τα προσφέρουν για φιλανθρωπικούς σκοπούς. Τα στεφάνια κατασκευάζονται κάθε χρόνο σε πολλές παραλλαγές. Ποικίλουν από κλασσικά στρογγυλά με σκουροπράσινα κλαδιά πεύκου, κουκουνάρια και κόκκινους φιόγκους μέχρι τα πιο μοντέρνα με πολύχρωμα Αλεξανδρινά. Αμέσως μετά το κόψιμο των κλαδιών τα περνούν πάνω από φλόγα κεριού για να διατηρηθούν μεγαλύτερο χρονικό διάστημα.\nΤο Βέλγιο μπαίνει στο πνεύμα των Χριστουγέννων από νωρίς με την ημέρα του Sinterklaas και με τον πολύτιμο βοηθό του Zwarte Piet που μοιράζει τα δώρα από σπίτι σε σπίτι. Τα παιδιά κρεμάνε τις κάλτσες των δώρων στο τζάκι και αφήνουν σανό και ζάχαρη για το άλογο του Sinterklaas. Ο Sinterklaas δεν είναι ο Santa Claus ή αλλιώς Άγιος Βασίλης. Στο Βέλγιο τα Χριστούγεννα εορτάζονται και με πλήθος παραστάσεων που αποδίδονται καλλιτεχνικά σκηνές από τη Θεία Γέννηση καθώς και λιτανείες και ακόμη υπαίθριες αγορές.\nΤα Χριστούγεννα στη Γαλλία αποτελούν την εορταστική κορύφωση του έτους. Σε αντίθεση με άλλες Ευρωπαϊκές χώρες η εποχή προ των Χριστουγέννων είναι λιγότερο σημαντική. Η παραμονή των Χριστουγέννων εδώ είναι μια συνηθισμένη εργάσιμη μέρα.\nΤο βράδυ όμως η οικογένεια συγκεντρώνεται για ένα ολοκληρωμένο χριστουγεννιάτικο δείπνο. Ο Père Noël, ο κατά τους Γάλλους Άγιος Βασίλης, δίνει τα δώρα του το βράδυ μεταξύ 24 προς 25 Δεκεμβρίου.\nΟι Γάλλοι τα Αλεξανδρινά τα γνωστά κόκκινα λουλούδια τα αποκαλούν Etoiles de Noël (Αστέρια των Χριστουγέννων) και τα χρησιμοποιούν για διακόσμηση εσωτερικών χώρων καθώς και ως δώρο σε όλη τη διάρκεια του έτους.\nΣτη Γερμανία το διάστημα που προηγείται των Χριστουγέννων είναι πολύ σημαντικό. Για τις οικογένειες τα χριστουγεννιάτικα μπισκότα, το χριστουγεννιάτικο κέικ αποτελούν τα παραδοσιακά έθιμα της περιόδου. Χαρακτηριστικές είναι και οι χριστουγεννιάτικες αγορές στο κέντρο κάθε πόλης που εμφανίζονται από το πρώτο Σαββατοκύριακο του Δεκεμβρίου και τελειώνουν την παραμονή των Χριστουγέννων. Οι μπάγκοι της Χριστουγεννιάτικης αγοράς έχουν γλυκά, στολίδια και ζεστό κόκκινο γλυκό κρασί με μπαχαρικά. Στις 6 Δεκεμβρίου γιορτάζεται ο Ζανκτ Νίκλαους (ο Άγιος Νικόλαος) που είναι παρόμοιος του Άγιου Βασιλείου ως προς το έθιμο των δώρων. Στην λαογραφική του έκδοση φέρνει δώρα στα καλά παιδιά, αλλά και ένα δεματάκι βέργες για να δείρει τα παιδάκια που δεν ήταν φρόνιμα. Οι Γερμανοί δίνουν μεγάλο βάρος στη διακόσμηση των σπιτιών τους την περίοδο των εορτών των Χριστουγέννων. Γύρω από τα παράθυρα βάζουν ηλεκτρικά κεράκια ή λαμπιόνια και στα τζάμια τοποθετούν πολύχρωμες χριστουγεννιάτικες φιγούρες, ενώ στον κήπο στολίζουν ένα αληθινό φυτεμένο έλατο με λαμπάκια. Επίσης, στη Γερμανία συναντάται συχνά το έθιμο του λεγόμενου Adventskranz. Πρόκειται για ένα κηροπήγιο από κλαδιά ελάτου που είναι πλεγμένα έτσι ώστε να σχηματίζουν ένα στεφάνι. Στο στεφάνι απάνω είναι τέσσερις θέσεις με κεριά, που συμβολίζουν τις τέσσερις τελευταίες εβδομάδες πριν τα Χριστούγεννα. Κάθε Κυριακή ανάβουν ένα κερί παραπάνω, μετρώντας αντίστροφα το χρόνο που απομένει για τον ερχομό των Χριστουγέννων. Δηλαδή τέσσερις βδομάδες πριν τα Χριστούγεννα ανάβουν ένα κερί, την επόμενη βδομάδα δύο, την μεθεπόμενη τρία και τελικά την τελευταία Κυριακή πριν τα Χριστούγεννα ανάβουν τέσσερα κεριά. Σε όλα τα σχολεία από το νηπιαγωγείο ως το γυμνάσιο γίνεται Χριστουγεννιάτικη εορτή με θεατρική παράσταση, ενώ τα παιδιά ανταλλάζουν δώρα. Το έθιμο αυτό ονομάζεται Wichteln και είναι αγαπητό και στις Χριστουγεννιάτικες γιορτές των μεγάλων. Κάθε ένας\nφέρνει ένα ή παραπάνω δωράκια τυλιγμένα στο χαρτί και τα βάζει μαζί με τα άλλα κάτω από το Χριστουγεννιάτικο δέντρο. Όταν έρθει η ώρα, ένας ένας με την σειρά περνάνε όλοι κάτω από το δέντρο και παίρνουν από ένα δωράκι μέχρι που να τελειώσουν. Οι εταιρείες διοργανώνουν Χριστουγεννιάτικο τραπέζι για όλους τους εργαζομένους. Το ίδιο και οι όμιλοι, και οι παρέες, οι οποίες συναντιούνται για την παραδοσιακή Χριστουγεννιάτικη εορτή. Ένα άλλο έθιμο της εποχής πριν τα Χριστούγεννα είναι το χριστουγεννιάτικο ημερολόγιο Adventskalender. Πρόκειται για ένα ημερολόγιο με 24 θέσεις αριθμημένες από το 1 μέχρι το 24 και συμβολίζουν τις ημέρες του Δεκεμβρίου πριν από τα Χριστούγεννα. Οι θέσεις είναι κλεισμένες με πορτάκια. Κάθε μέρα ανοίγουν το αντίστοιχο πορτάκι και βρίσκουν μια έκπληξη που μπορεί να είναι ένα σοκολατάκι, ζαχαρωτό, παιχνίδι, κλπ. Τα δώρα φέρνει το βράδυ της παραμονής των Χριστουγέννων ο Βάιναχτσμαν (Weihnachtsmann) ή ο «Χριστούλης» (Christkind). Το έθιμο αυτό ξεκίνησε από την Μεταρρύθμιση του Λούθηρου για να δώσουν μια πιο γιορταστική μορφή στην ημέρα της γέννησης του Χριστού. Το Χριστουγεννιάτικο δέντρο το στολίζουν την παραμονή των Χριστουγέννων. Στα περισσότερα σπίτια κάτω από το δέντρο υπάρχει και η παραδοσιακή φάτνη. Το δέντρο είναι στολισμένο με φιγούρες (αγγελάκια κλπ), ή με μπαλίτσες και φωτίζεται με κεράκια αναμμένα ή με λαμπάκια. Τα δώρα τα βάζουν κρυφά κάτω από το δέντρο και δίπλα στην φάτνη, για να τα βρουν τα παιδιά επιστρέφοντας από την εκκλησία. Την ημέρα των Χριστουγέννων η οικογένεια γιορτάζει γύρω από το πλούσιο τραπέζι, ενώ την δεύτερη μέρα των Χριστουγέννων οι συγγενείς μαζεύονται όλοι και γιορτάζουν όλοι μαζί το απόγευμα. Παραδοσιακό Χριστουγεννιάτικο φαγητό είναι η ψητή χήνα (Weihnachtsganz) με κόκκινο λάχανο (Rotkohl) και μπαλάκια από πατάτες (Klösse). Άλλα παραδοσιακά φαγητά είναι η πέστροφα και ο κυπρίνος. Αμέσως μετά τα\nΧριστούγεννα συναντάμε το έθιμο των τριών μάγων. Από τις 27 Δεκεμβρίου μέχρι και τις 6 Ιανουαρίου, παιδάκια που είναι ντυμένα τρεις μάγοι πηγαίνουν από σπίτι σε σπίτι και τραγουδούν. Παριστάνουν τους τρεις μάγους που επιστρέφουν από την Βηθλεέμ. Όποιος ανοίξει την πόρτα τους δωρίζει γλυκά και ξηρούς καρπούς, ενώ δίνει λεφτά για τον έρανο που κάνουν. Σε αντάλλαγμα οι τρεις μάγοι γράφουν με κιμωλία τα αρχικά τους (δηλαδή Κάσπαρ, Μέχιορ και Μπάλταζαρ) και το τρέχον έτος, π.χ. 20 * C + M + B + 08. Το graffiti αυτό θεωρείται ότι φέρνει γούρι και γιαυτό δεν το σβήνουν, έτσι ώστε σε μερικά σπίτια συναντάμε τις υπογραφές των μάγων ολόκληρων δεκαετιών.\nΕκτός από το στεφάνι για τη σύνθεση του οποίου χρησιμοποιούνται μικρά κόκκινα ή μπεζ Αλεξανδρινά, κλαδιά και λαμπερά στολίδια υπάρχει και το «έθιμο του κεριού» που είναι ιδιαίτερα αγαπητό στα παιδιά και χρησιμεύει σαν ημερολόγιο. Κάθε παιδί έχει ένα κερί το οποίο χωρίζεται με οριζόντιες γραμμές ή νούμερα στις μέρες που αντιστοιχούν μέχρι τα Χριστούγεννα.\nΚάθε μέρα το κερί ανάβεται μέχρι να πλησιάσει η επόμενη γραμμή. Έτσι φθάνει η μέρα που θα πάρει και το δώρο του. Η περίοδος των Χριστουγέννων στη Δανία συνοδεύεται και από τα απαραίτητα και πολύ σκανταλιάρικα καλικαντζαράκια τα «Julenisser». Η παραμονή των Χριστουγέννων γιορτάζεται με το παραδοσιακό τραπέζι μεταξύ των συγγενών. Ένα μεγάλο αμύγδαλο κρύβεται μέσα στο δανέζικο γλυκό. Ο τυχερός που θα το βρει ανταμείβεται με το λεγόμενο «δώρο του αμύγδαλου».\nΗ παραμονή των Χριστουγέννων ή αλλιώς «Noche Buena» είναι το βράδυ που μαζεύεται όλη η οικογένεια . Τα δωμάτια διακοσμούνται με κλαδιά από πεύκα, μπεζ και κόκκινα αλεξανδρινά και αναμμένα κεριά δίνοντας μια κατάνυξη και ένα χρώμα στην ατμόσφαιρα. Μετά το τραπέζι των Χριστουγέννων στο οποίο προσφέρονται τοπικές σπεσιαλιτέ, ακολουθεί η Λειτουργία των Χριστουγέννων. Ο διάσημος πετεινός Misa del Gallo υπενθυμίζει τον αλέκτορα που σύμφωνα με τη παράδοση, ήταν ο πρώτος που ανακοίνωσε το χαρμόσυνο μήνυμα της Γέννησης του Ιησού. Η εορταστική περίοδος ολοκληρώνεται στις 6 Ιανουαρίου την μέρα των Θεοφανίων κατά τη διάρκεια της οποίας οι Τρεις Μάγοι φέρνουν τα δώρα στα παιδιά, πάντα σύμφωνα με την παράδοση.\nΚάποιοι συνηθίζουν να νηστεύουν στις 23 και 24 Δεκεμβρίου και κατόπιν εορτάζουν με ένα παραδοσιακό γεύμα αμέσως μετά τη Λειτουργία. Στις 25 Δεκεμβρίου μετά το παραδοσιακό μεσημεριανό γεύμα, τα παιδιά συνηθίζουν να απαγγέλλουν ποιήματα στην οικογένεια και στους συγγενείς τους και ανταμείβονται με μικρά χρηματικά δώρα. Μια άλλη σημαντική ημερομηνία των εορτών είναι η 6η Ιανουαρίου κατά την οποία καταφθάνει τη νύκτα (μεταξύ 5-6 Ιανουαρίου) η διάσημη Befana η παλιά καλή και φτωχή μάγισσα, έρχεται και τρώει καρύδια και μπισκότα που της άφησαν τα παιδιά και πριν\nπετάξει μακριά, τους αφήνει δώρα μέσα στις κάλτσες των δώρων , κάρβουνα για τα άτακτα παιδιά και γλυκά και παιχνίδια για τα φρόνιμα. Εκτός από το χριστουγεννιάτικο δένδρο, σημαντικό σύμβολο των Ιταλών στον εορτασμό των Χριστουγέννων αποτελεί και η Φάτνη της Γεννήσεως που υπενθυμίζει τον Φραγκίσκο της Ασίζης, που ήταν ο πρώτος που δημιούργησε αναπαράσταση της ιστορίας των Χριστουγέννων με αγαλματίδια. Όλοι οι χαρακτήρες εκτός από το Θείο Βρέφος τοποθετούνται στη φάτνη από τις 8 Δεκεμβρίου, ενώ το νεογέννητο τοποθετείται αμέσως μετά τα μεσάνυχτα της 24ης Δεκεμβρίου. Επίσης τα κάλαντα της Ιταλίας είναι διαφορά και τα τραγουδούν συνήθως μαζί με μουσικά όργανα\nΤα Σκανδιναβικά «Jul» (Χριστούγεννα) έχουν τις ρίζες τους σε αρχαία γεωργικά έθιμα του Χειμώνα και της εποχής της συγκομιδής. Ο Julenissen όπως ονομάζεται ο Νορβηγός Άγιος Βασίλης, μαζί με τους βοηθούς του φέρνει δώρα και καλή τύχη στο σπίτι και στο στάβλο. Τη νύχτα των Χριστουγέννων τα παιδιά βάζουν μπολ με κουρκούτι από αλεύρι σαν προσφορά στον Julenissen που επισκέπτεται τα παιδιά της Νορβηγίας, ολοκληρώνοντας το μακρινό του ταξίδι από τη Λαπωνία πάνω στο έλκηθρο που το σέρνουν τάρανδοι. Η μέρα των Χριστουγέννων ονομάζεται Julbrod κατά τη διάρκεια της οποίας τα παλιά χρόνια ετοιμάζονταν μέχρι και 60 διαφορετικά πιάτα για το τραπέζι.\nΗ ημέρα εορτής του Αγίου Νικολάου αποτελεί τη κορύφωση της εορταστικής περιόδου. Σύμφωνα με το θρύλο, ο Άγιος Νικόλαος, ο οποίος ονομάζεται «SinterKlaas» καταφθάνει στην Ολλανδία το Νοέμβριο, τρεις βδομάδες πριν τα γενέθλιά του. Το πλοίο του είναι φορτωμένο με δώρα, το υποδέχεται στο λιμένα η Βασίλισσα Βεατρίκη συνοδευόμενη από πλήθος κόσμου. (Βέβαια αυτό το έθιμο ανάγεται στην εποχή που η Ολλανδία ήταν αποικιοκρατική και έρχονταν τα\nχριστουγεννιάτικα προϊόντα από τις αποικίες της). Τις ημέρες που ακολουθούν ο SinterKlaas γυρίζει όλη τη Χώρα μαζί με τον βοηθό του τον Zwarten Piet (Μπλακ Πιτ ή Μαύρο Πιτ).\nΤα παιδιά στην Ολλανδία παίρνουν τα δώρα τους στις 5 Δεκεμβρίου. Τα Χριστουγεννιάτικα δένδρα στολίζονται παντού αφού έχει φύγει από τη χώρα ο SinterKlaas. Και εδώ τα Αλεξανδρινά αποτελούν μέρος της εορταστικής διακόσμησης.\nΣτην Πολωνία η περίοδος που προηγείται των Χριστουγέννων είναι ιδιαίτερα σημαντική καθώς νέοι και μεγάλοι απέχουν συνειδητά από πειρασμούς (κυρίως από γλυκά) στη προσπάθειά τους να έχουν εσωτερική γαλήνη και αρμονία. Τα σπίτια και τα δωμάτιά τους φαντάζουν υπέροχα με πλούσιες χριστουγεννιάτικες διακοσμήσεις. Και εδώ κόκκινα ή μπλε αλεξανδρινά χρησιμοποιούνται στη παραδοσιακή διακόσμηση της Πολωνίας σε συνδυασμό με κλαδιά από πεύκα. Η παραμονή των Χριστουγέννων θεωρείται η πιο σημαντική ημέρα των εορτών. Μετά από μια ημέρα νηστείας η οικογένεια από τους γηραιότερους μέχρι τα παιδιά συγκεντρώνονται στο γιορτινό τραπέζι που ειδικά για τη περίσταση είναι περίτεχνα διακοσμημένο ενώ το λευκό τραπεζομάντιλο θεωρείται πλέον απαραίτητο. Μόλις το πρώτο αστέρι εμφανισθεί στον ουρανό η εορτή μπορεί να ξεκινήσει. Η έναρξη της εορτής γίνεται με το μοίρασμα του χριστουγεννιάτικου μπισκότου, ως ένδειξη αγάπης και συμφιλίωσης που συνοδεύεται με την ανταλλαγή θερμών ευχών. Στο τραπέζι υπάρχει πάντα και ένα πιάτο άδειο σε περίπτωση που κάποιος επισκέπτης εμφανιστεί αναπάντεχα. Τα δώρα τοποθετούνται κάτω από το δένδρο των Χριστουγέννων και προσφέρονται από τον νεαρότερο σε ηλικία. Σε αντίθεση με την αγγλοσαξονική παράδοση, τα δώρα δεν απευθύνονται σε καθορισμένα πρόσωπα έτσι αυτά επιλέγονται να είναι γενικού ενδιαφέροντος ή χρήσης.\nΣε όλη τη Χώρα οι Σουηδοί τιμούν την Αγία με λιτανείες, παρελάσεις και εορτασμούς. Η παραμονή των Χριστουγέννων για τους Σουηδούς αποτελεί οικογενειακή εορτή και με όλα τα άλλα έθιμα που χαρακτηρίζουν την ημέρα αυτή.\nΣτην Τσεχία η 4η Δεκεμβρίου, ημέρα της εορτής της Αγίας Βαρβάρας είναι αφιερωμένη στη μάρτυρα της περιόδου των πρώτων διωγμών των Χριστιανών. Από άκρη σε άκρη της Χώρας κόβονται κλαδιά κερασιάς και διατηρούνται στο νερό. Εάν έχουν ανθίσει μέχρι τα Χριστούγεννα φέρνουν καλή τύχη και πιθανόν ευνοϊκές προοπτικές για γάμο μέσα στην επόμενη χρονιά. Τα κλαδιά της κερασιάς μαζί με μικρά φυτά Αλεξανδρινών και άλλα γιορτινά στολίδια τοποθετούνται μέσα σε ψάθινα καλάθια, συνθέτοντας δημιουργίες παραδοσιακού και μοντέρνου στυλ που κοσμούν το γιορτινό τράπεζα !\nΣτη Φινλανδία η 24η Δεκεμβρίου είναι η σημαντικότερη ημέρα της περιόδου των Χριστουγέννων. Οι εορτασμοί αρχίζουν το μεσημέρι, οπότε σύμφωνα με τη μεσαιωνική παράδοση η ειρήνη των Χριστουγέννων καλείται να ξεπροβάλει με κάθε επισημότητα στη πόλη «Turku» της Φινλανδίας. Τα κεριά και τα εποχικά φυτά διακόσμησης όπως το αλεξανδρινό δημιουργούν τη κατάλληλη ατμόσφαιρα για τον εορτασμό των Χριστουγέννων σε οικογενειακό πάντα περιβάλλον. Παραδοσιακά η μέρα αυτή είναι αφιερωμένη στη μνήμη των νεκρών και μια επίσκεψη στο νεκροταφείο την παραμονή των Χριστουγέννων αποτελεί πατροπαράδοτο έθιμο. Κατά τη διάρκεια εκείνης της νύκτας τα καλυμμένα από χιόνι νεκροταφεία μετατρέπονται σε εντυπωσιακές φωτεινές θάλασσες από κεριά.


drspiros - GreekMeds Fora - Medical Students and Young Doctors - ιατρική σχολή\ndrspiros last won the day on 3 Μαΐου 2019\ndrspiros had the most liked content!\nΑκτινολογία, Ιστιοπλοΐα, Home Cinema\n6.658 profile views\ntopic απάντησε σε drspiros στο CAPITAN σε Άλλα\nΠαιδιά, γνωρίζει κάποιος αν υπάρχει επίσημη αναφορά στο τι ισχύει όσον αφορά τις ποινές σε περίπτωση παραίτησης επικουρικού σε παράταση; εγώ είμαι βέβαιος ότι ισχύουν οι ίδιες ποινές διετούς αποκλεισμού που ισχύουν και σε ό,τι αφορά την κανονική σύμβαση, αλλά κάποιοι συνάδελφοι διαφωνούν ότι υπάρχει ποινή στην παράταση και ψάχνουμε επίσημη θέση. Καλή χρονιά!\n'Αδεια ανευ αποδοχών _ Ειδικευόμενος\ntopic απάντησε σε drspiros στο manosbr σε Ιατρική Νομοθεσία\nΣε περίπτωση άδειας άνευ αποδοχών, τι ισχύει με ασφάλιση και λοιπές μισθολογικές υποχρεώσεις του μισθωτού;\ntopic απάντησε σε drspiros στο change profile σε Οι τελειωμένοι...\ntopic απάντησε σε drspiros στο anastasiostheodoridis σε Οι τελειωμένοι...\nΈχω την εντύπωση ότι η εξειδίκευση μετράει σε μόρια - ανεξαρτήτως αν απαιτείται. Απλά στις θέσεις που ΔΕΝ απαιτείται, ακόμα και αν την έχεις, θα πρέπει να καταθέσεις τα δικαιολογητικά που περιγράφονται στην παράγραφο για τις θέσεις που δεν απαιτείται.\ndrspiros reacted to a post in a topic: Θέσεις Ιατρών Ε.Σ.Υ. 15 Φεβρουαρίου 2021\nΣε αυτούς αναφέρομαι εξαρχής! (στις θέσεις δηλ. που απαιτείται τίτλος εξειδίκευσης). Κι αυτό γιατί έχω ιδίαν πείρα από συνάδελφο που κατέθεσε χαρτιά για θέση ΜΕΘ το Σεπτέμβρη και της απέρριψαν την αίτηση γιατί δεν είχε παραιτηθεί! Ας μιλήσω με ένα παράδειγμα για να το κάνω ξεκάθαρο: Παθολόγος, Επιμελητής Β', διορισμένος από το 2018, με απόκτηση τίτλου εξειδίκευσης ΜΕΘ το 2019, διεκδικεί θέση Επιμελητή Β' ή Α' για το τμήμα ΜΕΘ στο Σισμανόγλειο. Η προκήρυξη του Σισμανογλείου γράφει "Για θέσεις Επιμελητών Α’ και Β’ για τις οποίες απαιτείται τίτλος εξειδίκευσης:  δεν υπηρετώ στο Ε.Σ.Υ. ή υπηρετώ σε θέση κλάδου ιατρών-οδοντιάτρων Ε.Σ.Υ. Επιμελητή Α΄ή Β΄ και έχω αποκτήσει τον τίτλο εξειδίκευσης που απαιτείται για την θέση μετά την ένταξή μου στο Ε.Σ.Υ." Και πιο κάτω λέει "Επισημαίνεται ότι σύμφωνα με τις διατάξεις του άρθρου 35 παρ.4 του Ν.4368/2016 (ΦΕΚ 21/Α/2016) όπως έχει συμπληρωθεί με το άρθρο 36 του Ν.4486/2017 (ΦΕΚ 115/Α/2017) και τροποποιήθηκε με το Άρθρο Τρίτο του Ν.4655/2020 (ΦΕΚ 16/Α/2020), σε θέσεις ειδικευμένων ιατρών κλάδου Ε.Σ.Υ. που προκηρύσσονται μέχρι τις 31 Δεκεμβρίου 2021, δεν μπορούν να θέσουν υποψηφιότητα ιατροί που υπηρετούν σε άλλη θέση ειδικευμένου ιατρού Ε.Σ.Υ., εκτός εάν παραιτηθούν από τη θέση που κατέχουν μέχρι τη λήξη της προθεσμίας υποβολής των δικαιολογητικών της εκάστοτε προκήρυξης. Από την ανωτέρω διάταξη εξαιρούνται οι ιατροί που θα διεκδικήσουν θέσεις σε βαθμό Διευθυντή." Επομένως ο ενδιαφερόμενος για θέση σε ΜΕΘ που απαιτεί εξειδίκευση σε ΜΕΘ πρέπει να υποβάλλει παραίτηση ή όχι;\nΑυτό πώς προκύπτει; Επειδή στην αξιολόγηση των δικαιολογητικών δεν θα είμαστε εσύ κι εγώ, αλλά κάποιος δυσκοίλιος δημόσιος υπάλληλος, πώς θα διασφαλίσω αν εγώ - όντας π.χ. κάτοχος τίτλου εξειδίκευσης - υποβάλλω αίτηση χωρίς να έχω παραιτηθεί από θέση ΕΣΥ, δεν θα μου την ακυρώσουν;\nΕπειδή ο διάβολος - όπως λένε - κρύβεται στις λεπτομέρειες, υπάρχει μια σημαντική ασάφεια σε όσους διεκδικούν θέσεις για τις οποίες απαιτείται τίτλος εξειδίκευσης: Στην παράγραφο που αφορά τα δικαιολογητικά, "Για θέσεις Επιμελητών Α’ και Β’ για τις οποίες απαιτείται τίτλος εξειδίκευσης α) δεν υπηρετώ στο Ε.Σ.Υ. ή υπηρετώ σε θέση κλάδου ιατρών – οδοντιάτρων Ε.Σ.Υ. Επιμελητή Α’ και Β’ και έχω αποκτήσει τον τίτλο εξειδίκευσης που απαιτείται για την θέση μετά την ένταξή μου στο Ε.Σ.Υ." Δηλαδή κάποιος που έχει ήδη προσληφθεί και έχει αποκτήσει στη συνέχεια τον τίτλο εξειδίκευσης, δεν απαιτείται να παραιτηθεί από το Ε.Σ.Υ. για να συμμετάσχει στην προκήρυξη. Πιο κάτω όμως, στην παράγραφο Ε λέει "Σε θέσεις ειδικευμένων ιατρών Ε.Σ.Υ. που προκηρύσσονται μέχρι τις 31-12- 2022, δεν μπορούν να θέσουν υποψηφιότητα ιατροί που υπηρετούν σε άλλη θέση ειδικευμένου ιατρού Ε.Σ.Υ., εκτός εάν παραιτηθούν από τη θέση που κατέχουν μέχρι τη λήξη της προθεσμίας υποβολής των δικαιολογητικών της εκάστοτε προκήρυξης". Επομένως, τι από τα δύο ισχύει;\nreminder reacted to a post in a topic: Υπο Διορισμό 13 Δεκεμβρίου 2020\ntopic απάντησε σε drspiros στο Pavlos24 σε Ειδικότητα στην Ελλάδα\nΜπορείς ακόμα και να παραιτηθείς την επόμενη ημέρα χωρίς κυρώσεις. Μπορείς να δηλώσεις αλλού για ειδικότητα ακόμα και αν είσαι υπό διορισμό. Βέβαια ηθικό θα είναι να ενημερώσεις ώστε να προχωρήσει ο διορισμός του επόμενου. Στην ειδικότητα μετράει πρωτίστως η εκπαίδευση που θες να λάβεις και όχι η παροχή ιατρικών υπηρεσιών, έτσι δεν μπορεί κανείς να σου επιβάλει κυρώσεις εάν επιθυμείς διαφορετικό νοσοκομείο ή ειδικότητα!\ntopic απάντησε σε drspiros στο dr No σε Ειδικότητα στην Ελλάδα\nΤο κλειδί στην ερώτησή σου είναι η λέξη "μέχρι" 7 εφημερίες που λέει ο νόμος. Άρα βασιζόμενος μόνο στο οικονομικό κίνητρο δεν μπορείς να το απαιτήσεις. Πρέπει να αποδείξεις μέσω του Επιστημονικού Συμβουλίου ότι χρειάζεται ο 2ος εφημερεύων κάποιες μέρες ώστε να υπάρχει ασφαλέστερη κάλυψη. Το Επιστημονικό Συμβούλιο θα καταθέσει τη γνώμη του στη Διοίκηση, αλλά και αυτή θα πρέπει να είναι σε θέση να τις καλύψει βάσει του κονδυλίου που λαμβάνει από το υπουργείο.\ntopic απάντησε σε drspiros στο prophete σε Ειδικότητα στην Ελλάδα\nH απόφαση μιλάει για προσωπικό νοσοκομείων, δεν διαχωρίζει τους μεν από τους δε.\nΤο ερώτημα που θέτω αφορά τόσο ειδικευόμενους όοσ και επικουρικούς, δηλ. εργαζόμενους με σύμβαση ορισμένου χρόνου. Τι γίνεται με τις οφειλόμενες άδειες ιατρών, των οποίων η σύμβαση λήγει τους αμέσως επόμενους μήνες; Πώς θα τις πάρουν τώρα που ισχύει ανάκληση; Μπορούν να διεκδικήσουν αποζημίωση λόγω άρνησης χορήγησης;\ndrspiros reacted to a post in a topic: Αμβλώσεις, νόμιμο και δεοντολογικό; 23 Ιανουαρίου 2020\nΑμβλώσεις, νόμιμο και δεοντολογικό;\ntopic απάντησε σε drspiros στο drspiros σε Οι τελειωμένοι...\nΜου άρεσε η απάντησή σου, αν και δεν μου έλυσε την απορία. Πράγματι, είναι υποκριτικό όταν στον όρκο τόσο η ευθανασία όσο και η άμβλωση είναι απαγορευμένες πράξεις, αλλά έρχεται η νομοθεσία να επιτρεέπι το μεν και να απαγορεύει το δε. Επί του προκειμένου όμως, μπορεί ο γιατρός που αρνείται την άμβλωση - εντός νόμιμων συνθηκών, εννοείται - να επικαλεστεί τον όρκο σε μιαν αγωγή για παράδειγμα που θα του γίνει από την ασθενή για παράβαση καθήκοντος; Αν πέσεις και χτυπήσεις, δεν μπορώ να σου αρνηθώ την ιατρική φροντίδα, ακόμα και στον δρόμο αν συμβεί, όχι μόν σε ιατρείο/νοσοκομείο. Εδώ τι γίνεται;\ndrspiros reacted to a post in a topic: Αμβλώσεις, νόμιμο και δεοντολογικό; 22 Ιανουαρίου 2020\ndrspiros posted a topic in Οι τελειωμένοι...\nΠολύ λόγος γίνεται τελευταία για τις αμβλώσεις με τελευταίο κρούσμα την επίθεση του Ρουβίκωνα σε ιατρείο γυναικολόγου. Είναι γεγονός ότι οι αμβλώσεις επιτρέπονται από τον νόμο, από την άλλη όμως απαγορεύονται στον όρκο του Ιπποκράτη! Κατά τη γνώμη σας, μπορεί ο γιατρός που αντιτίθεται στην διαδικασία να επικαλεστεί τον όρκο και να εναντιωθεί σε όσα ορίζει ο νόμος και κατ' επέκταση σε άνωθεν εντολή; Προσοχή, δεν ζητώ τη γνώμη σας με βάση τις ηθικές αξίες και αντιλήψεις του καθενός για το θέμα - οι οποίες είναι απολύτως σεβαστές - αλλά καθαρά την άποψή σας επί του δεοντολογικού με γνώμονα την σύγκρουση ανάμεσα σε όρκο και νομοθεσία.\ntopic απάντησε σε drspiros στο maria_doc σε Ειδικότητα στην Ελλάδα\nΚανένα νεότερο! Εκεί που έστελναν κάθε μήνα επιστολή ότι ερευνούν την καταγγελία, σταμάτησε κάθε είδους επικοινωνία. Μάλλον πρέπει να κινητοποιηθώ πάλι!\ntopic απάντησε σε drspiros στο Sunny σε Οι τελειωμένοι...\n'Οχι, δεν μπορεί. Η εμπειρία αποκτάται μετά τον τίτλο ειδικότητας και αναγνωρίζεται εφόσον έχει διάρκεια τουλάχιστον 6 μηνών.